
MIRCEA STREINUL, — 50 de ani de la moarte 

- - ■ - - ■ ■ ■ -- - ■ . . . . 1 


Text apocrif de autobiografie 

Ape-albastre curg în casă: 
prinţul tânăr mai visează. 

Albă, trece peste-amiază 
plictiseala şi se lasă 
tară azi şi fără ieri 
peste turnuri cu tăceri. 

Oştenii trec prin coridoare 
şi paşii lor de umbră nu răsună 
pe piatra neagră, fără soare. 

Pe ziduri, unde altădată 
creşteau în aur florării de lună, 
s’a strâns doar iedera uscată. 

Ţara asta n’are nici morminte: 
morţii sunt mereirn vacanţă 
şi îşi plimbă cu prestanţă 
inutilele-oseminte. 

în parc mai cresc melancolii: 
pe-aici trec ploile cu somn, 
dar ochii tânărului domn 
au’n ei doar stele cenuşii. 

Ogarii văd păduri în zare: 
le vine abur cald de sânge’n nări 
şi nu se mişcă: toate’s depărtări, 
cum simte sigur fiecare. 

Pela porţi cu argintane steme, 
cresc din umbră şerpii cu blesteme. 
Serile când intră’n chemenate, 
moartea vine, însă’n uşi nu bate. 



în suflet prinţul are arme de azur înalt, 

dar visul stăruie în el; 

un simplu gest îi pare salt 

şi prinţul se priveşte’n scut, scâncindu-se mişel. 

Lumina multă, strânsă în oglinzi de-amiază, 
ploi de aur mai filează; 
gherghine mici de bucurie 
niciodată’n ţara asta n’o să fie. 


Poetule, ce-ai scris aicea, zodiere, 
poate totul nu-i decât părere: 
visul, armele şi însăşi moartea, care 
ne face semn să trecem dincolo de zare. 

Mircea Streinul 

„ICONARI, DE CE NU LUAŢI CERUL ÎN SUFLET ?“ 

_ _ Mircea Streinul 

ICONAR 

ARGUMENT 

în „Dicţionarulpresei literare româneşti “ apărut în anii ’ 80 
sub semnătura profesorului I.Hangiu, revista bucovineană 
„ICONAR “ nu apare menţionată. Ce i se poate imputa 
autorului? Nimic altceva decât că i-a fost frică de Mircea 
Streinul. Este greu de crezut că cenzura a fost mai puternică decât 
autocenzura. 

Cine s-a ridicat în apărarea creaţiei literare a „iconarilor" 
bucovineni? Nimeni. Şi totuşi nu se poale spune că unii dintre 
„iconari “ nu şi-au văzut tipărite operele în perioada comunistă. 
Cazurile lui Traian Chelariu şi Iulian Vesper sunt elocvente. 
Totuşi de ce ne-a fost frică de Mircea Streinul? Pentru că nu am 
putut depăşi anumite limite, pentru că nu am avut valenţele 
necesare de a înţelege creaţia literară a „iconarilor “ interbelici 

Aceasta este menirea acestei publicaţii, care va fi, în primul 
rând, o publicaţie de istorie literară, deschisă tuturor celor care 
abordează cercetarea ştiinţifică. în acelaşi timp vom încerca să 
depistăm adevăratele valori care pot coniinua creaţia artistică a 
„iconarului “ interbelic. 

Credem în menirea de „icoană “ a oricărei creaţii veritabil 
artistice, în curăţenia de „icoană"' a sufletelor „condamnate" la 

creaţie — icoana a ceva sfânt si demn de închinăciune. De aici: 
ICONAR. 

„ICONAR"-ul nu va fi o publicaţie regională, ci dimpotrivă. 
Aşa încât, mai rar la început şi cu speranţa în mai multe 
colaborări viitoare, revista rămâne deschisă cântecelor şi 
icoanelor celor ce trăiesc într-adevăr în frumos. Este acest prim 
număr o încercare care aşteaptă un verdict. 

Este, însă, în acelaşi timp, o încercare de imn închinat nu 
numai sufletului ICONARULUI interbelic, MIRCEA 
STREINUL, ci şi sufletului întregii mişcări literare bucovinene a 
perioadei. 

Avem, deocamdată, lângă noi, cu generozitate, câteva spirite 
în faţa cărora ne plecăm şi care au avut încrederea să ne dea girul 
unor semnături. 

Lista rămâne deschisă, dar numai pentru cei care şi-au 
păstrat întotdeauna verticalitatea conştiinţei.. 

Noul ICONAR 


DEPARTAMENTUL DE ISTORIE LITERARĂ 


Pentru seria nouă a revistei ICONAR 

Cei care au dat noii reviste un nume atât de frumos 
nu pot să facă o revistă proastă. 

Sunt bucuros că revista omagiază în primul ei număr 
un poet născut într-un oraş istoric, numit Cernăuţi. 

Birui-va nu ţara cu cele mai multe tancuri, ci Ţara cu 
Cel mai mult Dumnezeu în ea. 

Gr. Vierii 

Rădăuţi, 25.111:95 



Domnului IONEL BARBU, 
omagiu pentru o frumoasă omenie, 


POEZIA 


M.S. 


Ninsoarea coboară spre podul de aur, 
care spre nouri pluteşte; în vasta câmpie 
fanare veghiază albastra călătorie. 

Oraşul par’că-i o altă câmpie, 
câmpie ae piatră; luminile lui 
s’au risipit în bătaia vântului. 


M’am odihnit cu serile tale, 

K oezie; magii s’au tot dus la vale, 
sus întârzie. 

Pe mirişti fanarele 
spmnul şi-l sbat; 
visul spre culme turmele 

şi le-a mânat; 

magule, magulc, unde să fie 
steaua mica şi târzie? 

Mircea Streinul 

(Din voi. „Opera lirică 1929-1939 ",p.171) 


- 1 - 











ICONAR 


INSTITUTUL PRIVAT BUCOVINA-BASARABLA • DEPARTAMENTUL DE ISTORIE LITERARA 
ANALELE BUCOVINEI ŞI BASARABIEI, AN II, TOM 3 (1995) 

„Eni. Grigorovitza. Viata şi opcra“ de Dumitru Teodorescu 
Prefaţă de Prof. univ. dr. Mihail IORbÂCHE, Universitatea „Ştefan cel Marc" Suceava 

Bucovina — subspaţiu cultural românesc. Reevaluări necesare 


Se împlinesc în curând trei sferturi de veac de 
când a fost publicată prima şi ultima (deocamdată) 
„Istorie a literaturii române din Bucovina* 4 
(Cernăuţi, 1926). Profesorul Constantin Loghin, 
autorul ei, rămâne, deci, până acum, singurul 
intelectual român care a căutat să dovedească 
personalitatea şi contribuţia Bucovinei în context 
cultural românesc 

La mai puţin de un deceniu de la revenirea 
acestei provincii, născute din trupul Moldovei, între 
fruntariile naţionale, când euforia regăsirii nici nu 
se consumase complet, cărturarul din Suceava 
realiza o succintă sinteză despre cei două sute de 
ani de efort al românilor din acest spaţiu (efectiv 
furat de imperiul austriac) de a-şi releva, menţine şi 
afirma, prin literaturii, fiinţa spirituală. Nu cunoaştem, 
din păcate, decât foarte puţin despre viaţa profesorului 
Constantin Loghin, dar este limpede că se dedicase 
instituirii unui postulat spiritual: Bucovina este unul 
dintre centrele de iradiere ale ethosului românesc. 
Antologiile de literatură bucovineană elaborate de el 
ulterior — poate urmând tradiţia unui ilustru îhaintaş, 
Aron Pumnul — sunt tot atâtea argumente. Este 
păcat că a fost aproape uitat; măcar acum localnicii 
ar putea să-l aşeze pe locul meritat între 
personalităţile provinciei. 

Şi, mai ales, ar fi necesară relansarea 
iniţiativei sale din 1926. Cu atât mai mult cu cât, şi 
după acea dată, viaţa culturală a Bucovinei a 
cunoscut şi cunoaşte momente care pot fi calificate, 
fără exagerare, drept tragice. Când generaţia de 
scriitori bucovineni care făcuse obiectul primei 
antologii a lui Constantin Loghin nu apusesc încă, 
iar următoarea (ori care îi va antologa pe poeţi) 
abia îşi definea personalitatea lansând nume cu un 
potenţial creator superior, tragedia din urmă cu 
aproape două veacuri se repeta încă mai arbitrar, 
mai sfidător, mai sângeros. Ştim cu toţii la ce mă 
refer; mi-e silă să mai repet. Apoi, cu o parte 
detrunchiată iar cu cealaltă anihilată de 
glaciaţiunea comunistă, Bucovina traversează un 
sfert de veac de letargie culturală. Cernăuţi este 
„dincolo**, iar Suceava, care era obligată să-şi 
asume rolul de capitală a provinciei, este, din 
perspectiva vocaţiei sale culturale, la cota minimă. 
Ascensiunea va fi dificilă şi greoaie. Abia când 
comunismul a încercat să se relanseze prin 
afirmarea fiinţei naţionale, începe să se întâmple 
câte ceva în viaţa culturală a „ŢÂRII DE SUS**. 
„Ţara de Sus**, deoarece cuvântul BUCOVINA a 
fost, o vreme, interzis, pentru a nu supăra 
autorităţile ruse şi ucrainene. Afirmarea este însă 
căznită, parţială, riscantă, fiindcă, pe lângă „linia 
partidului**, trebuiau respectate opiniile analfabete 
şi distructive ale unor autorităţi politice locale 
precum Panaitiu Ştefan, secretarul ,judeţian cu 
propaganda**, un homuncul sfertodoct şi 
anticultural — dipsoman, intrigant, paranoic —, 
care ura cultura şi pe intelectuali cu o uimitoare 
energie, parcă de sursă hormonală, oricum 
fiziologică. Acest ins a terorizat cultura 
semi-Bucovinei de la Suceava exact în anii când 
zăbala comunistă nu era prea strânsă şi când s-ar fi 
putut face mult — cel puţin în înfiinţarea unor 
instituţii de cultură profesioniste (revistă, teatru, 
orchestră simfonică etc.). El şi alţii au anihilat orice 
tentative de a înlocui la Suceava amatorismul cu 
profesionismul în artă şi cultură. Mulţi intelectuali 
şi artişti de valoare au fost nevoiţi, în acei ani, să 
migreze spre alte oraşe româneşti unde îşi puteau 
folosi şi pune în valoare energiile creatoare. Locul 


acesta părea blestemat, precum „zidul % părăsit /şi 
neisprăvit** din legenda Meşterului Manole. în 
pofida poziţiei culturale oficiale, a boicotării 
continue exercitată de amintitul cioclu, de alte 
semizeităţi locale, s-au făcut progrese evidente, 
printre altele şi în domeniul, atât de spinos, al 
istoriei literare a provinciei. Cercetători precum 
regretatul Petru Froicu, Eugen Dimitriu, Nicolae 
Cârlan, Nicolai Moscaliuc ş.a., au lucrat tenace, 
uneori împlinind munci ingrate de salahorie a 
istoriei literare, pentru a relansa şi acredita ideea de 
existenţă a culturii şi literaturii în Bucovina: 
bibliografii, publicări de documente, biografii etc. 
Au apărut şi studii cu conţinut exegetic, dar relativ 
puţine, pe suprafeţe mici şi, mai ales, în afara unei 
strategii de cuprindere a întregii mişcări literare 
bucovinene. Un dicţionar al scriitorilor bucovineni 
— „Dicţionar de literatură. Bucovina**, 1993, 
semnat de Emil Satco şi loan Pînzar —valoroasa 
iniţiativă a Bibliotecii Bucovinei „I.G.Sbiera" 
Suceava, dincolo de marele merit de a fi catagrafiat 
alfabetic aproape pe toţi literaţii originari din această 
provincie sau care s-au stabilit şi au lucrat aici, 
dedicându-le câte o scurtă prezentare 
bio-bibliografică, nu-şi propune să promoveze şi nici 
să ofere mişcarea în timp a literaturii din Bucovina. 

• 

♦ * 

Printre cei puţini care au dorit să facă 
dreptate culturii şi literaturii din Buqpvina, fără 
excese laudative, fără bombastice pledoarii pro 
domo şi parti-pris provincial, se aşează şi Dumitru 
Teodorescu, autorul acestei cercetări monografice 
despre Em. Grigorovitza. 

Dacă mi-ar fi îngăduită o confesiune, aş spune că, 
atunci când domnia-sa încheia studiile universitare — 
s-au adunat ceva ani — îl vedeam hărăzit 
învăţământului superior şi cercetării ştiinţifice. N-a fost 
să fie aşa şi neputinţa mea de atunci este răzbunată 
acum, când scriu aceste rânduri. 

Cartea de faţă ar putea relansa acţiunea 
profesorului Loghin de acum trei sferturi de secol, 
ar putea deschide seria nouă şi completă a studiilor 
monografice despre scriitorii Bucovinei — moment 
premergător unei noi sinteze. (Scriu această frază şi 
am sentimentul că am comis o utopie). Nu cred că o 
asemenea iniţiativă e posibilă fără o concertare 
prealabilă a energiilor intelectuale din Bucovina şi 
fără o susţinere materială din partea autorităţii locale 
administrative şi, mai ales, culturale. Există riscul ca 
iniţiativa să fie etichetată drept manifestare de 
provincialism şi naţionalism cultural. Nu cred că ea 
comportă asemenea primejdie. 

Cu nu mult timp în urmă am fost oaspetele 
Universităţii Centrale a comitatului Lancashire din 
oraşul Preston — în inima Angliei. Printre altele, 
m-a impresionat adânc seriozitatea şi intensitatea 
cu care sunt cultivate valorile naţionale — culturale 
în primul rând —, deşi în ţara lor insulară nu a mai 
intrat o armată străină de câteva sute de ani şi nimeni 
nu le pune sub semnul întrebării unitatea şi permanenţa 
pe acel pământ. Domnii cu care am comunicat nu aveau, 
pe bună dreptate, complexul provincialismului şi, cu atât 
mai puţin, al naţionalismului; pur şi simplu, se afirmau 
onest în raport cu ei înşişi. 

Revenind la chestiunea noastră, cred că, din 
perspectiva ştiinţifică, este realizabilă. S-a 
constituit un Centru de Studii „Bucovina* 4 (cel 
românesc, cu sediul la Rădăuţi), care lâncezeşte 
din motive binecuvântate de Dumnezeu ştie cine, 
există preocupări serioase, în curs de realizare, la 


câţiva filologi tineri, iar Universitatea „Ştefan cel 
Marc** poate, în temeiul unei susţineri materiale a 
temei, să-şi asume, împreună cu Centrul de la 
Rădăuţi, care aparţine Academiei Române, 
coordonarea temei. 

Cartea lui Dumitru Teodorescu despre Em. 
Grigorovitza este —poate fi — un început bun 
pentru ascensiunea muncii. 

Mai întâi, pentru că obiectul ei — prozatorul 
şi germanistul Em. Grigorovitza — are un destin 
exemplar pentru scriitorul din Bucovina. 
Traiectoria lui literară şi ştiinţifică are valoare de 
model, de pattem pentru intelectualul din acest 
spaţiu românesc şi, aparţinând acestei generaţii 
intrată în lume pe la mijlocul veacului trecut în 
Bucovina răpită, modelată intelectual sub semnul 
culturii germane, optează, asumându-şi toate 
repercusiunile, pentru integrarea în cultura 
românească din România. Autorul acestei cărţi 
reface cu inteligenţă şi măsură biografia omenească 
şi literară, deloc lineară, a scriitorului în discuţie; 
fără a dramatiza unele episoade, fără a deveni 
sentimental sau măcar patetic — boală veche şi 
cronicizată (dar explicabilă) a multor bucovineni 
autentici. De altfel, principala calitate a studiului 
este luciditatea evaluării critice. Dumitru 
Teodorescu nu cade în ispita exceselor laudative. 
Dimensiunile pe care el le conferă scriitorului şi 
locul pe care i-1 acordă în contextul literaturii şi 
culturii române sunt cele adevărate, după părerea 
noastră. Documentarea riguroasă, lectura atentă a 
textelor beletristice, folosind o grilă obiectivă şi 
eficientă, conduc la judecăţi de valoare echilibrate 
şi corecte: reprezentant al culturalităţii Bucovinei 
detrunchiate, cel mai realizat prozator al ci de până 
la Unire, zugrav al mentalităţii şi sensibilităţii 
acestei provincii. Asemenea concluzii nu pot ieşi 
decât din comentarii sobre, atente mereu la 
menţinerea distanţei critice, cu tact şi dar rezervate 
când este cazul. Profesiunea de ziarist a autorului 
pentru care, în treacăt fie spus, are vocaţie, îl ajută: 
textul este viu şi alert, de o sprinteneală aproape 
reportericească în paginile biografice. 
Documentarea excelentă, dusă până la pedanterie, 
nu este etalată cu lipsa de tact a neofitului, ci 
plasată undeva în temelia cărţii, deci invizibilă. De 
aia, accesibilitatea (nu farilitalea) monografiei. 

Şi încă ceva, deloc neglijabil. Dactilograma pe 
care am citit-o este datată 1983. Nu este în ca nid o 
corectură după 1990. Faptul vorbeşte despre 
corectitudinea intelectuală şi critică a autorului. 
Ceea ce, din punctul lui de vedere, mi se pare mai 
important chiar decât cartea în sine. Carte care, 
repet, este, prin ea însăşi, valoroasă şi ar putea deveni 
importantă dacă ar inaugura o serie. 



Grafică: RUDOLF RYBICZKA 

Poate mai mult decât orice altceva, Mircca Streinul a fost un comentator al fenomenului literar (şi 
cultural în ansamblu), sub diversele lui faţete. Interesat, chiar pasionat, de scrierile confraţilor, le-a dedicat 
gânduri generoase sau belicoase, aplicate la operă, dar şi generalizatoare. Tonul viu, tranşant al marii 
majorităţi a acestora le dă savoare şi face să rămână în memorie poziţia criticului. Un excelent articol 
teoretic, legat de realităţi ale epocii, este valabil (ca de altfel multe altele) si astăzi prin ideile sănătoase, 
pline de bun simţ, dar şi ferme. Iar acestea spuse toate la doar 23 de ani, în iunie 1933, în „Pana literară", 
una din efemerele reviste apărute în Rădăuţii Bucovinei din acea vreme merită articolul luat în seamă şi 
astăzi, aşa încât iată-1: 


Despre bazaconia generaţiei de ultima oră 

Bazaconia generaţiilor a reînceput, comodul „ultra" creatorii destinelor noastre 


Prima parte s’a desfăşurat cu destul tact. Sunt 
două generaţii tinere: una, despre care a vorbit 
d. M. Polihroniade (deşi Mircea Eliade şi alţii 
ar trebui scoşi din cauză, întrucât generaţia lor 
s’a conturat prin 1928-1929), şi alta, a celor şi 
mai tineri. 

Numai bine se cuminţiseră tinerii din 
preajma acelui, amplu comentat „manifest al 
crinului alb", că lupta de peniţe a pornit din nou, 
deşi regentul zodiacal al acestui an nu e Marte. 

Dacă „tinerii" de pe atunci, G. Câlinescu, 
Pompiliu Constantinescu, Mircea Eliade şi 
aproape toţi ceilalţi aduceau o reală înţelegere, 
bineînţeles cu variaţii temperamentale, a 
semnelor vremii şi o pregătire serioasă, cei de 
ultima oră sau sc’fac exponenţii ideologiilor de 
import fără să le asimileze, sau se 
cramponează de portparola „tinereţă", ca şi 
cum acest simplu... accident în viaţa omului ar 
constitui prin sine însuşi un merit. * 

Lupta generaţiilor se rezumă, de fapt, 
numai la ofensivă, căci „bătrânii" refuză să se 
sinchisească, fie şi câtuşi de puţin, de cartuşe 
oarbe ale junilor exponenţi de generaţii. 

O mentalitate caraghioasă îi deternimă 
pe tinerii noştri să loviascâ fără nici un 
discernământ:’ „dă-i la cap ăluia, că-i cu păr 
alb!" — indiferent dacă „ăla" e sau nu un 
creator de valoare. 

Dacâ-i întrebi de ce înjură, îţi răspund cu 
aplomb: „Păi noi suntem generaţia, dom’le!". 

Conspiraţia mucoşilor ştie să meargă 
departe, departe ca şi prostia lor. Cultura 
tinerilor domni polemişti nu depăşeşte cronica 
literară a cutărei reviste sau gazete. Unii mai 
ciupesc dela „franţuji", alţii dela „nemţi" sau 
„engleji" (dar, oare, dece nu învaţă dela 
aceştia să preţuiască tradiţia, pe care — nu 
cum crede Eugen Ionescu iconoclast! — o 
avem bogată în eroicele exemple de după 
1800). Această categoric importă cel mai 
puţin, deşi obrasnicia lor devine agasantă si te 
revoltă subestimarea, Ia care sunt supuşi de 
către domnii modernişti antecedaţi’ de 


culturale: Eliade Rădulescu, Vasile 

Alccsandri, Mihail Eminescu şi întreaga lor 
plcadă. 

Mai e o categorie: aceea a cărei lectură se 
opreşte, la autorii învăţaţi în şcoală. Sunt 
„teribilii" „tradiţionalişti" — versificatori sau 
prozaişti (nu prozatori!) ai nopţilor cu lună şi 
ai gargârisclilor amoroase. 

Foarte reprobabili mai sunt tinerii cu 
oarecare cultură (sau chiar cu multă), dar cari 
se adăpostesc sub o singură flamură, înjurând 
pe cei din taberele vecine. 

Cititorul, adevăratul cititor, îşi bate joc de 
pretenţiile „generaţiei", dânsul înţelegând să 
aprecieze valoarea, nu firma de’ tinichea a 
atâtor cenacluri. 

Domnii tineri ar face mai bine să-şi vadă 
întâiu de lectură, să mai înveţe, şi, apoi, pot să 
vorbiască din nou. Atunci, când vor veni în 
numele unei discipline culturale, când vor 
înţelege că ea va trebui să fie o sinteză de 
românism, vor fi ascultaţi. 

Evident, ultimele promoţii literare au şi 
elemente valoroase. Lucrează serios şi resping 
diletantismul unor bătrâni nu fiindcă sunt 
bătrâni, ci fiindcă sunt diletanţi. 

Dintre cei mai tineri, câţiva reprezintă 
fntr’adcvăr un certificat de seriozitate şi 
conştiinciozitate literară: Horia Fulger şi 
ceilalţi conducători ai „Răboj"-ului, Dan 
Pctraşincu, Al. Raicu şi încă vre-o zece. 

Restul? — Excluzându-i pe cei grupaţi la 
revistele din provincie, despre cari voiu scrie 
altădată, marea majoritate a tinerei generaţii 
sunt Roboţi semodocţi (asupra d-lui Al. 
Robot, acest cabotin plat şi obraznic, am 
insistat în coloanele ziarului „Glasul 
Bucovinei" din Cernăuţi). 

Generaţia de ultima oră, care, inconştient 
de sigur, se afişează ca atare, nu poate fi 
comparată cu bon Quijote, cum credea 
cineva, ci, cel mult!, cu prostănacul scutier al 
cavalerului Tristd-Flguri. 

M.Str. 

(Din PANA LITERARĂ, Rădăuţi, nr.I, 1933) 


La nu prea mare distanţă în timp, dar într-o imprecaţie mult mai virulentă, iată cam ce spunea Mircea 
Streinul despre o parte a criticii locale (dar generalizarea este oricând la în Jemână): 

„în cercurile literare bucovinene, poemele d’lui Victor Măgură, care fusese prezentat de dl. Gh. Coca, 
au fost o surpriză plăcută, scrisul d-sale, eliberat de promiscuităţi stilistice, indică un poet de reală 
inspiraţie. Evident, pantahuzele scriitoriceşti s-au zborşit: un nou concurent... „Poeţii" cu nu ştiu câte clase 
primare şi ceva poleială furată de prin cărţi de popularizare, „critici" semidocţi cari întrebuinţează în 
cronicile lor „literare" preciozităţi de „Femmes savantes", bâlbâiţii versului şi ai prozei, plagiatori ordinari 
şi pretenţioşi, toleraţii revistelor bucovinene, fanfaronii cari au învăţat să lingă ca să nu li se dea cu piciorul, 
siniştrii posedaţi ai scrisului tâmp, — toţi aceştia nu pot să se bucure că a apărut altul înaintea lor şi, mai 
ales, că acel altul are talent. liane Chcndi a prins magistral într-un articol trăsăturile invidiosului literar, 
căruia îi crapă rânza când nu poate să lovească în ceilalţi Literatura bucovineană n-a fost scutită nici ea de 
aceşti apaşi ai scrisului. Aşa se explică „atacurile" murdare, „obiective", ale cioclilor literari din Bucovina 
împotriva a tot ce e realizare onestă. Perfizii briganzi literari măsoară cu centimetrul ce ai scris despre ei, 
trepidează că nu pot pătrunde şi la alte reviste, cad în comă când văd că alţii sunt apreciaţi. Pe jaguarii 
literaturii bucovinene cari au uitat cum scriau la începutul „carierii" lor, îi interesează ce ai vorbit la cafenea 
despre unul sau altul, uitând că nu asta trebuie să fie moneda curentă în lot. Ţaţele inculte îşi ascut limba şi 
sunt atât de inconştiente, încât nici nu-şi dau silinţa să înveţe ortografia, strâng „documente" (ptiu!), 
pretextează veleităţi de mari bonţi critici „obiectivi", foarte facil obiectivi. Bestiilor acestora, toate revistele 
bucovinene le-au răspuns cu tăcerea. Şi asla-i scoate din sărite. 

(Victor Măgură: Evadarea înlăuntrul meu, în „Glasul Bucovinei ", XVI, 1933, tir. 4122,13 aug, pp. 2-3) 

Spre o educare naţională a tineretului 

In vremile de acul materialism de astăzi, 
luminişurile devin din ce în ce mai rare. 
într'adevăr, se pare că grija banului a pus 
deplină stăpânire pe mintea mulţimii Pofta 
pentni îmbuibare a devenit aproape universală. 

In zilele acestea, în cari am ajuns la o 
răspântie între ieri şi mâine, minţile noastre 
trebuie să se îndrepte spre tineretul din şcoli, 
care va forma odată statul viitoarei generaţii 

Internaţionalismul se propagă din ce în ce 
mai mult, din nenorocire nu în umanitarism, 
iubire şi prietenie, ci în debandadă colectivă. 

Deaceia trebuie să fie îndreptat tineretul 
spre o cât se poate de aleasă menire. Trebuie să 
fie educat în iubire de neam şi patriotismul nu 
trebuie să se rezume la anemice parade, ci să fie 
cât mai vârtos altoit în sufletul atât de maleabil 
al tineretului 

Mai ales elevii de liceu, în mâna cărora stă 
nădejdea zilelor noastre de mâne, trebuie să fie 
educaţi în cel mai perfect spirit de naţionalism, 
care să fie un zid împotriva desbinărilor 
lăuntrice şi a tendinţelor de ponegrire din afară. 

Căci, mai presus de toate, nouă ne trebuie 
o linie de conduită precis trasată şi o cât se 
poate de sănătoasă direcţie sufletească. Aceste 
două puncte nu se pot căpăta decât prin o cât 
mai atentă supraveghere a sufletului tineretului 

Deaceia toată atenţia spre cei tineri! 

Mircea Streinul 

(Dirt TRIBUNA, Cernăuţi, an 1, nr.88,18febr. 1930, p.1) 

Liviu PAPUC, doctorand, Universitatea IAŞI 


Cui i-e frică 



Mircea Streinul este unul din cei 
care-au împărtăşit din plin soarta ingrată 
a „recunoştinţei 4 * comuniste. în anii de 
după al doilea război mondial, mai în 
pripă sau mai domol, funia s-a strâns de 
parul generaţiei de frunte a literelor 
române, aşa încât doar cei (puţini) cu 
orientări de stânga şi cei (mai mulţi) 
care-au făcut concesii regimului 
proaspăt instaurat au putut să-şi ducă 
zilele mai departe şi, eventual, să mai 
publice şi să primească girul şi 

recunoaşterea oficială. Nume au fost cu 

> 

insistenţă vehiculate după 1989, dar 
n-are rost să fie puse aici în discuţie. Mai 
semnificativ este că o altă parte, cea mai 
importantă, a creatorilor români a fost 
menită „dispariţiei 44 din istoria culturii 
autohtone prin neglijare sau blamare. 
Fizic, o parte din aceştia au dispărut, mai 
mult sau mai puţin firesc, în anii de după 
război (Ion Pillat, Mircea Streinul, 
Dragoş Protopopescu etc.). Alţii au avut 
parte de „binefacerile 44 închisorilor şi 
lagărelor, de domicilii forţate şi 
interdicţii de a publica (Radu Gyr, 
Păstorel Teodoreanu, Leca Morariu, 
etc.). Cei mai „norocoşi 44 au fost cei 
ce-au luat calea străinătăţii, cu aleanul 
permanent în suflet, pentru că aceştia au 
putut, cel puţin, să se exprime. 

„Destinderea“ de la jumătatea 
deceniului al şaptelea a făcut ca o parte 
din creatori să fie recuperaţi, să intre 
definitiv şi-n conştiinţa generaţiilor 
tinere (Lucian Blaga, Octavian Goga, 


C. Noica etc.). Alţii, însă, au trebuit să 
aştepte în „ilegalitate 44 , să „circule 44 
clandestin, din gură-n gură, de la 
conştiinţă la conştiinţă, iar în această 
categorie intră o bună parte a scriitorilor 
bucovineni, Mircea Streinul şi opera sa 
constituind un exemplu concludent. 

Nu ne dorim să facem aici o 
prezentare exhaustivă a personalităţii 
literatului bucovinean, pentru că o 
veritabilă analiză pe text (fără de care 
cuvintele pot rămâne suspendate) poate 
avea loc doar în condiţiile în care opera 
ar exista la Inucm'îna publicului. Inima 
ne tresaltă la vestea reeditării romanului 
Ion Aluion (Oradea, Ed. Cogito, 1995) şi 
temeinicul critic Ion Simuţ, care asigură 
„ediţia, prefaţa şi dosarul unei existenţe 44 
merită recunoştinţa tuturor pentru 
tenacitatea cu care a reuşit, după 
pertinentul articol din „Jurnalul literar 44 , 
I (seria nouă), nr. 28,16 iul. 1990, p. 3, să 
impună restituirea lui Mircea Streinul 
cetăţii literelor române. Lupul din Ţara 
Iluţulilor, care aşteaptă să reiasă la 
lumină, nu va face decât să ofere o nouă 
faţetă a prolificului scriitor interbelic. 

Dintre cele câteva intervenţii 
publicistice post-decembriste (unele 
penibile prin parti-prisuri de dreapta sau 
de stânga — Valeriu Neştian, care mai şi 
plagiază copios, sau D. Covalciuc) o 
menţiune nu numai de suflet o merită 
indispensabilul nostru mentor Nae 
Antonescu, cel care, din aparenta sa 
izolare nordică, este de o prezenţă 
benefică atunci când este nevoie. De 
data aceasta prin intervenţia promptă, la 
18 ian. 1990, din revista „Solstiţiu 44 (Satu 
Mare), I, nr. 2, în favoarea reconsiderării 
lui Mircea Streinul (de altfel tot pe 
dumnealui îl bănuim şi ca autor al 
„pomenirii 44 scriitorului din 
„Buciumul 44 , (Satu Mare), I, nr. 16, 14 
aug. 1946, p. 1 — sub semnătura Nae 
Tarabă). 

Născut pe 2 ianuarie 1910 la 
Cuciurul Mare, nu departe de Cernăuţi, 
în casa unui preot, Mircea Streinul şi-a 
urmat o firească vocaţie de licean şi 
student în capitala Bucovinei. După 
bacalaureatul la Liceul „Aron Pumnul 44 
(unde a scos şi-o revistă), studiile de 
litere, filosofie şi drept, precum şi licenţa 


în teologie i-au deschis orizontul propice 
unei dezvoltări plenare în domeniul 
creaţiei literare şi nu numai. O şcoală şi 
o cultură temeinică l-au făcut să fie apt 
oricând pentru întreţinerea unui climat 
literar, muzical, plastic sau de altă 
natură, de care avea atâta nevoie 
Bucovina nu demult intrată în hotarele 
fireşti ale românismului. De aceea nu 
este de mirare că-1 găsim prezent mai 
peste tot (aici având şi avantajul unui 
spirit în permanentă mişcare şi 
efervescenţă) atât la şezătorile 
artistico-literare ale Societăţii „Sportul 
Studenţesc Român 44 , în 1932 (îi plăcea, 
în afară de „naţionalul 44 taroc, şahul şi 
boxul), cât şi în cadrul cercului 
studenţesc „Arboroasa 44 (căruia i-a fost 
preşedinte), sau al cercului .Junimii 
literare 44 . Nu este de mirare nici că 
iniţiază, în 1931, împreună cu Gh. 
Antonovici, G. Drumur, Neculai Pavel şi 
Ion Roşea, gruparea literară ICONAR, 
la care aderă imediat Iulian Vesper, 
Ghcdeon Coca, Teofil Lianu, apoi toată 
floarea tinerimii creatoare bucovincne şi 
alţii din afara provinciei. Necesităţile 
impun şi inaugurarea unei edituri cu 
acelaşi nume, condusă de Iulian Vesper 
şi Mircea Streinul, care-şi începe 
activitatea la 1 august 1933 şi care 
reuşeşte până la 21 februarie 1934 să 
tipărească 20 de plachete, pentru ca la 
sfârşitul anului numărul acestora să 
ajungă la 30. Tot ICONAR se numeşte şi 
revista ce-a debutat în septembrie 1935 
şi a fiinţat, lunar, până-n ianuarie 1938, 
condusă de Liviu Rusu, Traian Brăilean 
şi acelaşi nelipsit Mircea Streinul. 

După debutul în .Junimea literară 44 
din 1929, veşnicul animator n-a mai avut 
astâmpăr şi i-a impresionat pe toţi 
printr-o viaţă extrem de plină de 
realizări. Anexăm în final o bibliografie a 
volumelor, fără a le comenta (au făcut-o, 
până acum, favorabil, critici de marcă 
interbelici, cum ar fi Perpessicius, 
Pompiliu Constantinescu, Miron Radu 
Paraschivescu, iar mai nou Ion Simuţ, 
Nicolae Havriliuc, Nae Antonescu). 
Trebuie să mai remarcăm, însă, câteva 
aspecte de viaţă. Mircea Streinul a fost 
un om de presă remarcabil (redactor la 
„Glasul Bucovinei 44 , .Argonaut 44 , 

„Iconar 44 , „Fişier 44 , „Buna Vestire 44 , 
„Suceava 44 ), un director de librărie plin 
de iniţiativă (la „Glasul Bucovinei 44 ), 
vicepreşedinte al Societăţii Scriitorilor 
Bucovineni, pe carc-a şi iniţiat-o (12 nov. 
1938), referent dc presă al Ţinutului 
Suceava (nov. 1939), apoi cooptat în 
Direcţia de Presă de la Bucureşti (1940). 
Recunoaşterea oficială a confraţilor se 
face prin cele trei premii naţionale, din 
1934, 1939 şi 1943 (menţionate în 
Bibliografie). 

Moartea pripită din 17 aprilie 1945, 
pe fondul unei boli mai vechi şi a unei 
vieţi scăpate dc sub control, într-un 
început tulbure de epocă postbelică, face 
ca evenimentul să treacă aproape 
neobservat. Convingerile de natură 
ideologică i-au dat cu atât mai mult la 
fund amintirea. Ar fi aberant să se creadă 
că personalitatea complexă a lui Mircea 
Streinul ar putea fi epuizată într-un 
singur articol sau studiu. După cum acest 
lucru nu poate fi realizat nici măcar 
printr-un întreg număr de revistă. Ceea 
ce încercăm este, doar, de a trasa câteva 
linii de forţă ale creaţiei sale şi, mai ales, 
să deschidem câteva pagini care să-i fie 
puse permanent, la dispoziţie, câteva 
pagini care-i invită pe depozitarii de 
informaţii preţioase să le scoată la 
lumină pentru întregirea chipului unuia 
dintre cei mai mari creatori bucovineni, 
dacă nu cumva a celui mai mare. 

BIBLIOGRAFIE (volume) 

Poezie 

1. Carte dc iconar, Itinerar liric, Iconar, Cernăuţi, 
/1933/, 32 p. 

2. Itinerar cu anexe în vis, Cartea pământului, 

Iconar, Iulian Vesper, Cernăuţi, /1934/, 256 p. 
Premiul de poezie al Societăţii Scriitorilor Români 
pe anul 1934. 

3 . Tarot sau călătoria omului, cu 5 gravuri în 
linoleum de Rudolf Rybiczka, Iconar, Liviu Rusu, 
Cernăuţi, 1935,108 p. 

4. Diwrtistneru, câteva poezii pentru prieteni, 
Iconar, Liviu Rusu, Cernăuţi, 1935,32 p. 

5. Zece cuvinte ale fericitului Francisc din Assisi, c u 
patru gravuri dc Rudolf Rybiczka, Ţara Sipcniţului, 
Cernăuţi, 1936,46 p. 

6- Comentarii lirice la poetne într ’ un vers de Ion 
Pillat, cu 12 gravuri de Rudolf Rybiczka, George 
Drumur, Cernăuţi, 1936,104 p. 

7. Corbul de aur, poem. cu o gravură de Rudolf 
Rybiczka, Cernăuţi, 1938,8 p. 

8. Opera lirică 1929-1939, Cernăuţi, 1939,200 p. 


Streinul ? 


Proză 

1. Aventura domnişoarei Zenobia Maghcru, 
Vremea, /1938/, Bucureşti, Colecţia „Nuveliştii 
Vremii* 4 ,128 p. 

2. lonAluion, Cernăuţi, Mitrop.Silvestru, 1938, 
280 p. Premiul „I.Al.Brătcscu-Voincşli“. (Conţine 
şi Cazul profesorului Ipatie Hrisant). 

3. l'iata în pădure, Bucureşti, Fund. Carol II, 1939, 
223 p.' 

4. Guzlisau Tsu-Tsui, Romanul unui băiat de 
stradă, Bucureşti, Vremea, /1940/, 112 p. (Conţine 
şi Era şi primăvara de vută, p. 92-112) 

5. Drama casei Timoteu, Bucureşti, Cultura 
Românească, 1941,367 p. 

6. Lupul din Ţara Hufulilor, Bucureşti, /1941 /, 

94 p. 

7. Oameni de noapte, Ed. II, Bucureşti, 1942, 
127 p. (Conţine nr. 1 şi din lista dc mai sus). 

8. Prăvălia diavolului, 2 voi., Bucureşti, Cultura 
Românească, 1942,909 p. 

9. Soarele răsare noaptea, Bucureşti, Publicom, 
1943,254 p. Premiul „Regele Mihai 1“ al Societăţii 
Scriitorilor Români pe 1943. 

10. Băieţi de fată, Bucureşti, 1944. 

Traduceri 

1. Cele patru poeme în proză ale lui Georg Trakl, 

Cu un semn de Rudd Rybiczka, Cernăuţi, Mitrop. 
Silvestru, 1939,34 p. 

2. Războiul opiului dc Rudolf Brunngraber, 
Bucureşti, Gorjan, 1941,251 p. 

3. Pinocchio de Carlo Lorenzini, Bucureşti, 
Gorjan, 1941,77 p. Ed. II, 1942 (Prelucrare de St. 
Georgescu şi M.S.). 

4. Casa din vale de Richard Llewellyn, 2 voi, 
Bucureşti, Cultura Românească, 1942,737 p. Ed. 

11. 1944 (împreună cu Vasile Horai). 

5. Metal de K.A.Schenzinger, Bucureşti, 1943, 
615 p. 

6. Trei poveşti spuse de M.S. şi ilustrate de 
F.Micoş, Bucureşti, Gorjan, A942/, 31 p. (după 
fraţii Grimm). 

7. Se lasă noaptea de Rudyard Kipling, Bucureşti, 
A3.C., 1943, 305 p. (împreună cu Al.Olaru şi Vlad 
Muşatcscu). 

8. Doamna cu garoafe de AJ.Cronin, Bucureşti, 
A.B.C., 1943,284 p. (cu Vlad Muşatescu). 

9. Eu, Claudius, zeu... de Robert Graves, 
Bucureşti, 232 p. (cu Dragoş Luţa). 

10 . Deseară se unprovizează de LPirandello. 

11. Ping-Pong de Hans Jarey, comedie în trei acte. 
IZ Motanul doamnei Katrin de August Hinrichs, 
comedie în 3 acte. 

13. Orfeu, după textele operei lui GlOckîn italiană, 
franceză, germană (împreună cu George Drumur). 

Diverse 

1. Istoria literaturii române. îndrumător pentru 

tineret. Bucureşti, : 1941, 190 p. (cu Dan 

C.Pantazescu). 

2. Poeţii tineri bucorineni Antologie, Bucureşti, 
1938,182 p. 

3. MeşterulManole, libret la o operă de Paul 
Constantinescu 

Prefeţe 

1. Vera Mora, Povestea unei seri , Cernăuţi, 1934, 
28 p., 9 pl. 



2. Neculai Tăutu, Tăceri pc/uru apă vie , gravuri dc 
Rudd Rybiczka, Cernăuţi, 1940,35 p. 

3. Milinea Discipol, Preludiu, Cernăuţi, 1940,60 p. 

Numeroase nuvele au rămas împrăştiate în 
presa vremii, ca şi fragmente din câteva romane, 
unele anunţate ca fiind, la un moment dat, 
terminate: Sanatoriul viselor; Numai o noapte 
(terminat în 1934); Cuciurul Marc; Eu, Vodă 
Lupşa, clasa IV-a B; Viaţa lui Iisus; Era lumina 
lunci; Legionari urcau cântând spre cer, Eroul 
soarelui; 4 Aprilie; Clubul bufniţelor (anunţat ca 
apărut în Soarele răsare noaptea, 1943). Alte 
proiecte: Catilina, biografie romanţată; Miracolul, 
comedie; Jocul cu fiara, piesă într-un act (apărută 
în „LIniversul literar**, 9 nov. 1940); Rumâncască, 
poem; Oraţia pământului către cometă, poem; 
Poezia lui Georg Trakl, traducere integrală. 

în „Glasul Bucovinei** din 13 nov. 1934 apare 
un anunţ cum că Itinerar cu anexe în vis va avea 
şi-o ediţie în limba germană, apărută concomitent, 
iar dintr-o scrisoare publicată în acest număr din 
„Iconar** aflăm că şi Lupul din Ţara Iluţuliior se 
poate să se fi bucurat dc o variantă franceză. 

Proza scurtă, notele, recenziile, articolele 
comemorative, de istorie literară şi culturală în 
general, cronicile muzicale, notele germane, 
amplele reportaje din Bucovina şi nu numai, 
articolele de atitudine civică şi politică însumează o 
operă care cu greu va putea fi recuperată. Cele 
peste 40 de publicaţii despre care se vorbeşte că i-ar 
fi adăpostit creaţia (cifră care ni se pare sub limita 
adevărului) pot aduce, în cazul depistării colecţiilor 
complete ale unor efemeride, noi date, interesante, 
despre profilul scriitorului dc largă respiraţie care a 
fost Mircea Streinul. 


Mircea Streinul este singurul 
dintre poeţii tinerei generaţii care a 
avut curajul să dezarmeze moartea 
cântăndu-i stihuri 

Gh. Antonovici „Simple note“ 
în Glasul Bucovinei, XVII, nr. 4367, 9 august 

1934, p. 3 

Trenul 

D-neiMaria Tudor Constantinescu 


- Poftiţi în vagoanece... 

Mihail tresări ca şi cum l-ar fi lovit cineva. Va să zică e 
adevărat. Puia pleacă. E plictisită şi par’că ochii i s-au umbrit 
într’un fel de răutate. Doamne! Oare ca nu-şi dă seama că 
despărţirea asta-i ca un fel de moarte? Nu se vor mai vedea luni 
dea rândul. Sau, poate, fata se bucură de lucrul acesta...? căci nu 
i-a spus nici un cuvânt de iubire, de încurajare. Mihail sperase 
că Puia se va arăta măcar la despărţire aşa cum o dorea dânsul. 

„Zadarnic. Nu mă iubeşte. E imposibil să mă iubească. Am 
patruzeci de ani şi părul mi-i ca o ninsoare la tâmple. Dar, 
atunci, decc nu-mi spune cinstit, în faţă, că nu mă iubeşte?" — 
şi ochii lui Mihail se împăienjenesc. — „Doamne, decc n’am 
curajul să mă rup de fata asta, pe care o fatalitate stupidă mi-a 
scos-o în cale?" — şi priveşte lung ochii verzui, puţin piezişi, 
cari lunecă indiferenţi peste mulţimea depc peron. 

în cele din urmă, inginerul îndrăzneşte să-i reproşeze: 

-Te desparţi de mine cu uşurinţa cu care te desparţi de-un 
câine. 

- Tocmai voiam să-ţi spun că te iubesc şi să te rog să fii 
cuminte, — răspunde cu voce de toate zilele Puia. 

- Din nenorocire, nu-mi spui niciodată nimic din proprie 
iniţiativă. întotdeauna pe urmă. Nici o atenţie, nici un cuvânt 
bun dacă nu ţi-1 impun cu, — tremură glasul lui Mihail. 

- Nu-mi face scene. Ştii că nu-mi place. Sunt eu de vină că 
nu pot rămână cu tine? 

E o zăpuşeală cumplită. Aerul încins s’a subţiat deasupra 
şinelor. Fochistul depe locomotivă e leoarcă de năduşcală. 
Vânzătorii ambulanţi abia de-şi târâie cărucioarele. Dealtfel, 
nimeni nu cumpără nimic. Nici măcar limonadă: e caldă şi 
proastă ca un ceaiu răsuflat. 



Grafică: RUDOLF RYBICZKA 


Mihail se gândeşte că şi-a distrus viaţa din cauza Puiei. Nu 
regretă, dar îl doare că şi-a călcat toate ambiţiile în picioare 
pentru fata asta minunat de frumoasă însă, atât de 
inconştientă. Cel puţin dacă i-ar spune că nu-1 iubeşte! S’ar 
sinucide. Sau ar înnebuni. Ar fi însă, fericit că ştie. 

- Puia, pentru numele lui Dumnezeu? Ţi-i aşa de greu 
să-mi spui adevărul? 

-Te iubesc. 

- O spui pentrucă ţi-i milă de mine? Iartă-mă. Te şantajez, 
cu durerea mea. Sau poate că ţi-i frică de scandalul unei 
sinucideri? Ţi-i, întradevăr, frică? Trenul porneşte imediat. 
Spune ceva, Puia. Spune ceva din îndemnul tău. Da, da, văd că 
te plictisesc. La revedere. 

- La revedere. 

-Mă iubeşti? 

-Da, te iubesc. 

-Ascultă, Puia, aş prefera să fii sinceră. îţi promit că nu 
mă voiu sinucide decât aşa, ca să nu-ţi târăsc numele în scandal. 

-Te iubesc. 

- Părinţii tăi te vor sili să te măriţi. Nu ’nţeleg dece nu mă 
vor pe mine. Salariul meu e destul de prezentabil. Numele meu 
contează. 

Puia urcă treptele vagonului, îi mai făcu un semn din mână 
în timp ce trenul se punea în mişcare, dispăru în compartiment 
fără să se mai arate. 

Mihail simţi că se prăbuşeşte. 

„Cum voiu putea trăi fără s’o văd? Mă va uita până’ntr’o 
săptămână. O să petreacă, o să danseze, o să se lase mângâiată 

de toţi tinerii din garnizoană..." 

Vagon după vagon luneca prin faţa lui Mihai, care avea 
impresia că vede un tren fantomă în drum spre infern. Trenul 
îşi accelera viteza: locomotiva duduia acum peste ace. Şi 
văzduhul tremura deasupra şinelor. 

„Cum am să trăiesc singur în oraşul acesta?" — gemu 
inginerul. 

Fără să se mai gândească, se-agăţă de bara ultimului vagon 
spre consternarea oamenilor depe peron. Picioarele se târâră 
pe prundişul terasamentului pe-o distanţă de câţiva metri, dar, 
în cele din urmă, printr’un efort disperat, Mihail reuşi să şi le 
salte pe scară. Deschise uşa şi intră pe culoar: traversă repede 
vagon după vagon, oprindu-se în acela în care luase loc Puia. 
Se- apropie încet de compartimentul ei şi privi pe furiş. Puia se 
uita prin geam. în compartiment nu mai era decât o doamnă în 
vârstă, care răsfoia o revistă ilustrată. 

Mihail îşi pipăi piciorul. îl durea de două zile osul 
deasupra genunchiului stâng. Acuma, îl durea şi mai mult—şi 
inginerul trebui să strângă din dinţi ca să nu geamă. Când 
durerea se potoli întrucâtva, Mihail o privi din nou pe Puia. 
Fata îi simţi privirea şi-şi întoarse capul: văzându-şi prietenul, 
faţa i se crispă. Mihail citi totul în ochii ei: plictiseala, 
enervarea, desgustul. în momentul acela, hotărârea lui era 

fantomă 

- nuvelă inedită de MIRCEA STREINUL 


luată. Nimic nu-1 va opri de la sinucidere. Cândva, într’o mare 
criză, se gândise c’ar fi fost frumos să moară într’o noapte cu 
stele în grădina Puiei, să se stingă aproape de dânsa. Acuma, îşi 
da seama că, astfel, i-ar fi otrăvit viaţa. 

„E mai bine să mor departe de ea. Astfel, poate că-şi va 
aminti cu plăcere de mine“. 

Puia deschise uşa compartimentului şi ieşi pe culoar. Se 
uită dacă nu e nimeni în apropiere; convingându-se că n’are 
cine să-i audă, spuse: 

- Ce mai vrei? 

Mihail roşi sub brutalitatea acestor cuvinte. 

- Doamne! Puia, ai o inimă de piatră. Să nu dea 
Dumnezeu să te svârcoleşti şi tu cândva ca şi mine. Puia, 
înţelege, nu mă interesează trupul tău. Te-aş iubi şi dacă ai fi 
infirmă. Dacă ai fi ultima depe stradă şi tot te-aş iubi. Asta e 
boala mea cea cumplită. 

Ai intrat în sufletul meu şi nu te mai pot smulge din el. Da, 
da, ştiu că ţi-am spus de sute de ori aceleaşi cuvinte, că ele te 
enervează, că-ţi fac impresia unei torturi chineze, dar ce pot 
eu? 

Ochii Puiei aveau atâta indiferenţă în ei, încât Mihail îşi 
înclcştă pumnii, simţindu-se tentat să se-arunce prin geam. 
într’adcvăr, viteza rapidului par’că era un cântec de sirenă. 
Totuşi, Mihail nu făcu gestul de eliberare: îşi amintise brusc de 
cele câteva mângâieri spontane ale Puiei, de strângerea de 
mână din grădina Copoului, primul semn de simpatie din 
partea ei, şi-şi amână hotărârea. 

- Puia, dece nu m’ai rugat să te întovărăşesc până la 
Fălticeni? 

- Ştii că nu vreau să fim văzuţi împreună. 

- întrucât sunt mai compromiţător decât Ghiţă Onufri sau 
Emest? Bine, nu mai insist. Dar să ştii că pentru un asemenea 
lucru ţi- aş fi căzut în genunchi ca să-ţi mulţumesc 

- Aibi răbdare, Mihaile. Peste trei ani voiu fi majoră şi 
voiu putea face ce voiu vrea. Atunci, voiu putea trăi cu tine. 

- Peste trei ani! Trei ani de chinuri. Trei ani de 
halucinaţie. 

- Lasă-mă’n pace odată! — şi Puia intră iarăşi în 
compartiment. 

Mihail nu o urmă. Se-aşeză pe-un stapontin, scoase o foaie 

de hârtie si scrise: 

> 

„Te iubesc. Nimic altceva nu contează. Viaţa mea e inutilă 
fără prezenţa la. Viteza trenului e fascinantă. înţelegi, Puia, 
nu? Dacă mi-ai fi spus măcar un singur cuvânt bun din proprie 
iniţiativă, aş fi fost fericit. Te sărut, Puia. Aminteşte-ţi de mine. 
Dragostea iartă totul. Nu mai ştiu cum să-ţi scriu, ce să- ţi scriu. 
Mă voiu sinucide abia la o distanţă de două săptămâni după 
plecarea ta din Bucureşti. Mâine voiu mai da prin Capitală, ca 
să-mi pun ia punct diverse chestiuni. Luni, la miezul nopţii, 
voiu pleca din Bucureşti şi voiu cutreera ţara. Voiu trece şi prin 
oraşul tău. Voiu sosi noaptea şi mă voiu plimba prin faţa casei 
'ale. Voiu şti că ne desparte numai un perete, dar nu voiu bate 


la uşa ta. Şi, dimineaţa, voiu pleca pe furiş, ca un câne, din 
oraşul tău. Puia, draga mea Puia, nimic nu mă mai poate salva. 
Doar dacă m’ai chiema tu, deastădată, la tine. Peste două 
săptămâni, voiu trece pela Bucureşti. Dacă găsesc o scrisoare 
prin care să mă chiemi, poate s’ar schimba lucrurile. Dar 
numai în cazul acesta. Te sărut şi jur că nu te voiu mai plictisi 
niciodată”. Terminând, Mihail o rugă din ochi pe Puia să 
revină în culoar. 

- Te rog să citeşti asta după ce voiu coborî. 

-Până unde pleci? 

Mânile lui Mihail se’ncleştară din nou. 

- Nu te teme, nu te conduc decât până la Ploeşti. 

Tăcură tot restul drumului până la gară. 

Mihail mai spera. 

„Poatecă, acuma, mă va prinde de braţ şi-mi va spune să 
plec cu ca mai departe. Asta ar fi mântuirea mea”. 

Dar gestul nu veni. 

Trenul îşi încetini mersul şi Mihail sări pe peron. 
Deastădată, Puia se arătă îh geam. Inginerul o privi cu o 
intensitate, care i-o fixă pentru veşnicie în memorie. 

Trenul porni şi Mihail o privea. Puia îl privi şi ea câtva 
timp, dar, apoi, privi spre rafincria de petrol. Bărbatul nu se 
mai putu stăpâni. Gestul acesta de indiferenţă fu hotărâtor. 

Cu soarele în faţă, Mihail se-aruncă sub roţile locomotivei 
care manevra pe linia a treia —în timp ce Puia rupea fluturii 
albi din scrisoarea lui. 

Mihail n’avusese de unde să ştie că Puia îi şi citise 
rândurile şi că se hotărîse să-l chiemc chiar a doua zi, printr’un 
curier special, la Fălticeni. 

Notă: Se păstrează originalul vremii 
(Universulliterar, XLIX, nr.33,10aug. 1940,p.3) 

Gruparea poetică „Iconar 44 


Reintegrată, după primul război 
mondial, statului naţional unitar român, 
Bucovina intră tumultos în arena culturală şi 
literară a ţării, hotărâtă parcă să şteargă, 
printr-o repede sincronizare cu pulsul vieţii 
intelectuale a metropolei, nu numai distanţa 
temporară care o separa de acesta, dar şi 
amintirea condiţiei de inferioritate îndelung 
suportata. Statutul oficial, recent dobândit de 
limba şi cultura română, modifică şi 
raporturile acestora cu idiomurile şi cultura 
minorităţilor până atunci privilegiate. De la 
rezistenţă se trece, în principiu, la dialog, de 
ncconceput în afara schimbului de valori 
autentice. Resurecţia spirituală a Bucovinei e 
legată subteran şi de prezenţa emulativâ a 
prestigioasei culturi germane, în primul rând. 
Fapt e că necesitatea presantă de a umple de 
conţinut pozitiv o abstracţie 
politico-administrativă, prin promovarea 
valorilor autohtone, în pas cu spiritul vremii, a 
fost resimţită ca un adevărat comandament 
moral de către intelectualitatea românească. 

O radicală schimbare de orientare 
implica primenirea literaturii, obligată, în noile 
împrejurări, să abandoneze ori să refuleze 
funcţia militantă, de conservare a identităţii 
etnice, şi să se reconstruiască sub semnul 
autonomiei estetice. Misiune copleşitoare, pe 
care şi-au asumat-o tinerii scriitori formaţi 
integral îh şcoala românească. 

Cele dintâi semne de înnoire apar, 
semnificativ, în mediul şcolăresc şi cel 
universitar, unde societăţile culturale şi 
cercurile de lectură întreţin climatul favorabil 
revelării talentelor. Tot aici se urzesc proiecte 
de publicaţii, din care unele au şi prins fiinţă. 
Cea mai însemnată, declanşând o reacţie în 
lanţ, rămâne revista :Muguri" (1924-1926), 
scrisă şi editată, iniţial la şapirograf, de un grup 
de elevi de la liceul „Eudoxiu Hurmuzachi" 
din Rădăuţi, sub îndrumarea profesorilor şi 
cărturarilor Ilie Vişan şi Emanoil Isopescu. în 
fruntea ei, un adolescent precoce şi foarte 
promiţător, mişcându-se rr nar în poezie, 
proză, teatru şi notaţia critică. Mort înecat la 
19 ani, Mihai Horodnic avea să rămână în 
memoria tuturor, precum Nicolae Labiş mai 
târziu, simbolul geniului fulgerat de destin, 
vestitorul generaţiei poetice arboroscnc. 
Editat postum, prin grija lui V. I. Posteucă, la 
zece ani de la dispariţie (1936), comemorat 
periodic, invocat ca un reper tutelar, Mihai 
Horodnic va constitui nucleul în jurul căruia se 
cristalizează treptat o variantă locală a mitului 
poetului tânăr, chemat să întemeieze o nouă 
tradiţie. 

Alături de miraculosul „luceafăr" (Iulian 
Vesper), „primul poet modern al Bucovinei" 
(Mircea Streinul), la „Muguri" şi-au început 


Gheorghe 

Hrimiuc-Toporaş 

Destinul, de atîtca ori absurd în 
brutalitatea şi nedreptatea sa, face ca autorul 
studiului de mai jos să ne fi părăsit definitiv, la 14 
martie 1995, în plină maturitate creatoare. 

Gheorghe Hrimiuc-Toporaş s-a născut la 1 
ianuarie 1947, la Darabani, unde îşi face şi 
studiile primare şi liceale. Descoperindu-şi 
timpuriu vocaţia reală, va urma cursurile 



Facultăţii de Filologie a Universităţii „Al.I. 
Cuza" din laşi, pc care o absolvă, în 1970, cu 
rezultate ce rec^andau reţinerea lui în 
învăţămîntul superior sau în cercetare. însă, 
de-abia în 1980, va reuşi să ocupe, prin concurs, 
un post de cercetător la Centrul de Lingvistică, 
Istorie Literară şi Folclor, actualmente Institutul 
de Filologic Română ,A Philippidc** din Iaşi. A 
lucrat aici la Dicţionarul literaturii române 
1900-1950, redactînd articole consacrate unor 
autori precum Ion şi Vasilc Al-George, 
C. Antoniade, Tiron Albani, G. Antonescu, 
Matei Alexandrescu, S. Bomemisa, I. Biberi, 
H. Blazlan, Ury Benador, G. Becescu-Silvan, 
Dan Botta ş.a. Comprehensiunea profundă a 
textului, acribia în cercetarea tuturor datelor 
istorico-literare se dezvăluie şi în studiile şi 
comentariile pe care Gheorghe 
Hnraiuc-Toporaş lc-a dedicat altor personalităţi, 
studii şi comentarii publicate în „Anuarul" 
Institutului ori în alte reviste —„Cronica", 
„Dialog", „Convorbiri literare" etc. — sau 
prezentate la diverse simpozioane ştiinţifice. 
Lucra, în ultimul timp, la teza sa de doctorat, 
referitoare la procesul receptării poeziei 
eminesciene, teză ce se anunţa remarcabilă prin 
noutatea ideilor aduse, îngrijea, la Editura 
Institutului European din Iaşi, o ediţie din 
eseurile lui Dan Botta şi pregătea, în colaborare 
cu un coleg, o antologie din anchetele literare 
întreprinse în presa românească din prima 
jumătate a secolului nostru. Timpul, însă, n-a mai 
avut răbdare nici în cazul lui! 

_ Victor DURNEA 

ucenicia literară Ion Roşea, răpus şrel la 25 de 
ani de o boală necunoscuta, Ionel Negură, 
Constantin Rotariu şi Iulian Vesper (Teodor 
C. Grosu). Continuarea publicării revistei, 
chiar dacă la intervale foarte distante (îh 1927, 
la Botoşani de către I. Cojocaru; în 1929 şi 
1934 din nou la Rădăuţi), precum şi reluarea 
ci în 1940, la acelaşi liceu „Eudoxiu 
Hurmuzachi", de către o altă promoţie 
(adevărată generaţie de schimb), de aspiranţi 
la gloria literară (între ei, Drngoş Vicol, al 

cărui volum de debut se chema „Muguri", şi 
Nicolae Tăutu), sunt dovezi ale valorii 
simbolico-afective cu care fusese investita şi 
ale faptului că tradiţia se înfiripase. Asemeni 
lui Mihai Horodnic, numele modestei 
publicaţii şcolare va fi rostit cu veneraţia 
cuvenita începuturilor absolute, exemplare. 

La Cernăuţi, oraş universitar, unde se va 
decide în fapt soarta tinerei literaturi 
bucovinene, aceeaşi atmosferă febricitantă. 
Arcadie Cerneanu, trecut şi pe la „Muguri", 
scoate la Şcoala normală revista „Plaiul 
Fagilor" (1926-1929). Barbu Sluşanschi, elev 
la Liceul „Aron Pumnul", înfiinţează o 
,societate de studii estetice", iar Mircea 
Streinul, Neculai Roşea, Neculai Pavel şi 
Tudor Ulmanu reuşesc să publice într-un 
număr ^Caietul celor patru". Societăţile 
studenţeşti „Junimea", „Arboroasa", 
„Dacia", Academia ortodoxă" ş.a. cultivă, la 
rândul lor, interesul pentru literatură şi 
stimulează orice preocupări în acest sens. 

La apariţia, în 1931, gruparea poetică 
„Iconar" găsea, prin urmare, terenul pregătit 
şi o stare de spirit favorabilă receptării unor 
experienţe artistice noi. De altfel, înaintea ei şi, 
o vreme, paralel cu dânsa, fiinţase cercul 
scriitoricesc al revistei Junimea literară", 
condusă de istoricul 1.1. Nistor, mentor blând 
şi sprijinitor discret dar eficient al energiilor 
tinere. La această prestigioasă şi cea mai 
însemnată publicaţie de profit din zonă, raliată 
în prima ei fază de apariţie (1904-1914), 
ideologiei sămănătoriste, reluată într-o serie 
nouă (1923-1939), mulţi dintre viitorii iconari 
îşi făcuseră debutul. în paginile ei, ca şi la 
„Glasul Bucovinei", ziar local cu o existenţă 
stabilă şi îndelungată, producţiile lor vor afla 
un adăpost sigur, îh momentele, deloc puţine, 
când propriile organe de presă, îşi suspendau 
apariţia sau dispăreau definitiv. 

Fondatorii grupării, Mircea Streinul, Ion 
Roşea, Gh. Antonovici (G. Antonescu), 
George Drumur şi Neculai Pavel, li se vor 
alătura în anii următori, Teofil Lianu, Neculai 
Roşea, Procopie Milişte, Cristofor Vitencu, 
George Nimigeanu, Mihai Cazacu, Iulian 
Vesper, V. I. Posteuca, Ghedeon Coca, 
Aspazia Munte, N. Tcaciuc-Albu (ultimii doi 
din generaţia mai veche) ş.a. Numărul 
aderenţilor şi al simpatizanţilor e aproape 
imposibil de stabilit în condiţiile unei 
permanente fluctuaţii şi, mai ales, datorită 
neîntreruptei infuzii de forţe proaspete, care 
tinde să asigure mişcării o continuitate în spirit, 
dincolo de cadrul ci formal. Important este 
faptul că, membri declaraţi sau nu ai grupării, 
oriunde s-ar fi aflat, în oraşele şi satele 
ţinutului, ca preoţi, învăţători, magistraţi, 

Gheorghe HRIMIUC 

cercetător, Institutul de Filologie Română ,^4. Philippide Iaşi 


simpli ţărani autodidacţi (cazul lui George 
Drumer), la Bucureşti, Iaşi, Cluj sau Paris, ca 
studenţi şi funcţionari, bucovinenii acţioneză 
convergent, însufleţiţi de o irepresibilă voinţă 
de afirmare, în numele şi spre gloria locurilor 
natale, pentru care manifestă o devoţiune fără 
margini. 

Trecând peste convingerile estetice şi 
ideologice personale, strunindu-şi orgoliile, ei 
se caută, se susţin şi se propulsează reciproc în 
conştiinţa publică, îşi trimit sfaturi şi încurajări, 
se citesc şi se comentează, nu întotdeauna cu 
bunăvoinţa, între dânşii, dar mai ales fac front 
comun împotriva adversarilor reali sau 
închipuiţi. Cine izbuteşte, singur ori în 
asociere, să încropească o revistă, cât de 
modestă, o pune imediat la dispariţia tuturor, 
încât, răsfoind multele publicaţii, răsărite în 
cele mai neaşteptate locuri, în intervalul 
1931-1936, impresia de falangă pornită să ia 
cu asalt Parnasul nu poate fi reprimată. 
Puzderia de reviste cu nume pitoreşti şi 
juvenil-romantice: „îndrumarea**, „Orion“, 
„Pana literară**, „Plai**, „Izvodiri**, „Crai nou“, 
„Alfa", „Fişier**, „Argonaut**, „Flanc**, „în 
preajma gândului**, Jconar“ , „Freamătul 
literar**, „Ţara Şipeniţului**, scoase cu grele 
sacrificii şi având, cele mai multe, o existenţă 
efemeră, întăreşte convingerea că viaţa 
literară a provinciei nordice traversează acum 
cea mai intensă şi mai animată perioadă din 
existenţa ei. 

Mentalitatea de grup dirijează şi 
iniţiativele editoriale ale iconarilor. Paralel cu 
plachetele şi volumele individuale, destul de 
numeroase începînd din 1933 1 , când gruparea 
lansează o colecţie proprie transformată în 
anul următor, silb conducerea lui Mircea 
Streinul şi Iulian Vesper, în editură, antologia 
constituie mijlocul predilect de răspândire a 
scrisului lor. Deşi la acesta modalitate de ieşire 
în lume a poeziei se recurge frecvent în 
epocă 2 , în cazul iconarilor ea devine o practică 
sistematică. în mai puţin de un deceniu şi 
jumătate, patru culegeri din poezia tânără 
bucovineană, iniţiate din interior, vizează 
aceeaşi finalitate: semnalarea prezenţei unei 
mişcări literare distincte, care îşi strigă dreptul 
de a fi luată în seamă de critică. 

încă în 1934, Aspazia Munte şi Neculai 
Pavel făceau să apară la editura „Iconar**, un 
Breviar de poezie bucovineană contemporană , 
care sfida liniştit normele clasice ale 
florilegiului. „Act de amiciţie literară şi de 
solidaritate regionalistă a unor debutanţi**, 
cum îl definea nemulţumit Pompiliu 
Constantinescu 3 , breviarul îndeplinea, în 
primul rînd, o funcţie de lansare şi, în absenţa, 
explicabila, a unei conştiinţe a valorii, una de 


prospectare, dacă nu de promovare a 
reacţiilor critice. Mai mult negative, deşi nu 
lipsite de recunoaşterea, pentru autori, a 
meritelor de agenţi culturali într-un spaţiu 
periferic, aceste reacţii n-au descurajat pe 
nimeni. După patru ani, timp în care cei mai 
prolifici ajunseseră la a treia şi a patra carte, 
Mircea Streinul scotea la Editura Fundaţiilor, 
antologia Poeţii tineri bucovineni , întocmită pe 
criterii mai riguroase şi cu vădita preocupare 
de a reliefa caracterul reprezentativ al 
numelor reţinute. Totuşi, cu excepţia lui 
G. Antonescu, Traian Chelariu, Iulian 
Vesper, la care sunt sesizabile începuturi de 
conturare a unui sunet personal, şi a, de-acum, 
manicrist-folclorizantului Teofil Lianu, starea 
generală a acestei poezii este a mustului tacă în 
fierbere. Faptul e important, deoarece 
antologia marca, fără să ştie, un prematur 
bilanţ al mişcării iconare, deşi majoritatea 
autorilor, născuţi între 1906-1912, erau încă 
foarte tineri. 

Prin plecarea la Bucureşti, în 1936, a 
excepţionalului ei animator, Mircea Streinul, 
„centralizatorul mişcării literare tinere din 
Arboroasa** 4 , gruparea intră într-o lentă 
disoluţic formală, încheiată în 1938, când 
literaţii provinciei se reunesc în cadre 



Grafică: Tatiana Căruntu 

instituţionale oficiale. Ia naştere acum, sub 
auspiciile venerabilei „Societăţi pentru cultura 
şi literatura poporului român din Bucovina** 
(înfiinţată în 1862), Societatea Scriitorilor 
Bucovineni, care va coordona viaţa literară în 
anii următori, desfăşurând o vie activitate mai 
ales în perioada războiului (1941-1943), prin 


intermediul a trei publicaţii de reală ţinută: 
yy Bucovina “, „Revista Bucovinei “ şi „Bucovina 
literară “. Nimic esenţial nu se schimbă însă în 
orientarea acestei literaturi, susţinută de 
aceiaşi protagonişti. Mai exact, nimic nou, 
afară poate de o domolire a pornirilor 
noncorformiste şi de o uşoară repliere pe 
poziţii defensive, fiinţa naţională fiind din nou 
ameninţată. Totuşi, entuziasmul şi trepidanţa 
de altădată slăbesc încet, făcând loc unei 
îngândurări încenuşate de apăsarea 
evenimentelor tot mai precipitate. Aproape 
intact rămâne spiritul de solidaritate, iar 
strategia afirmării în grup nu este nici ea 
abandonată. 

Antologia rădăuţeană din 1943 a lui 
E. Ar. Zaharia, cuprinzând nu mai puţin de 25 
de nume, cu tot caracterul ei qliasi-dizident, 
întrucât revendica pentru Rădăuţi anumite 
priorităţi şi o pondere mai mare în 
configurarea noii literaturi, rămâne în cadrele 
practicii cunoscute. Caracterul ei recuperator, 
de repertoriu general până şi ai contribuţiilor 
celor mai modeste, ca şi absenţa unor semne 
înnoitoare, dacă nu a unora de maturizare 
certă a vocilor mai cunoscute, indică un impas. 
Cum timpul intra în zodii rele, epilogul 
mişcării poetice a iconarilor se scrie curând. 

Culegerea Floare de gând , alcătuită în 
1947 la Suceava de D. Loghin şi 
G. Antonescu, care fundaseră cu un an înainte 
gruparea poetică „Voievodal**, reprezintă 
numai o tentativă de reunire postbelică a 
forţelor risipite, băjenărite din Cernăuţi 
încăput în hotare străine. Este ultima 
manifestare colectivă a unora dintre vechii 
militanţi, alături de câţiva tineri, din care unii 
se vor realiza în alte circumstanţe. Pentru cei 
mai mulţi este şi cea din urmă prezenţă în vreo 
pagină tipărită. Din cele treizeci-patruzeci de 
nume care circulaseră prin publicaţiile şi 
antologiile iconariste, multe, ce-i drept, strict 
episodic, abia câteva vor supravieţui, literar, 
marii glaciaţiuni următoare, atingând, prin 
severe decantări interioare, treapta unui 
clasicism de substanţă. E vorba înainte de 
toate, despre Traian Chelariu şi Iulian 
Vesper, redescoperiţi şi reeditaţi fii deceniul al 
optulea (primul de fapt, postum), doi poeţi 
care se detaşaseră dintru început, fiind 
constant urmăriţi de interesul justificat al 
criticii. 

S-ar putea spune că aceste două nume 
validate, adăugate împlinirilor parţiale ale 
altora, constituie suficiente argumente pentru 
a justifica în posteritate acţiunea grupului 
„Iconar** şi a conchide asupra aportului său la 
îmbogăţirea patrimoniului de valori ale 
literaturii române. Despre grupare în 
ansamblu, nu se poate vorbi decât ca despre o 

mişcare ce n-a depăşit vârsta tinereţii, a 
elanurilor şi a căutărilor (adesea 
infructuoase), a unui drum propriu în peisajul 
atât de variat şi totuşi atât de standardizat, deci 
greu accesibil, de prezenţa autoritară a marilor 
personalităţi (Arghezi, Blaga, Barbu, Bacovia, 
Pilat ş.a.), al poeziei române interbelice. 

Tinereţea este pentru iconari nu numai o 
realitate biologică, dar, ca în toate cazurile 
similare, şi un scut sub acoperirea căruia se 
poate îndrăzni aproape totul. Din acest punct 
de vedere, multe din trăsăturile generaţiei 
contestatare, intrate în literatură către 1930, 
sunt valabile şi pentru definirea grupării 
„Iconar 4 *. Ceea ce o distinge între altele, este, 
cum s-a şi observat, cu iritare sau cu falsă 
admiraţie, unitatea de manifestare a mişcării, 
cruţată la suprafaţă de spctacolul polemicilor 
intestine, al excluderilor, rupturilor şi 
dezerţiunilor zgomotoase. D. Micu constata 
că „nici o altă confrerie literară, nici chiar 
( * dintre acelea ale constructiviştilor şi 
suprarealiştilor n-a acţionat şi n-a respectat 
orientarea prestabilită cu aceeaşi stricteţe 4 * 5 . 

Dacă termenul de „confrerie** se 
dovedeşte inspirat, cel de „orientare 
prestabilită** derutează şi falsifică întrucâtva 
realitatea. Ncfiind o grupare cu statute şi 
regulamente de ordine interioară, „Iconarul** 
n-a avut (ori nu este cunoscut până acum), un 
program prestabilit, n-a lansat manifeste şi n-a 
afişat vreo doctrină coerentă, fie estetică, fie 
filosofică. Ţelurile declarate, de obicei mai 
târziu, au o formulare prea generală spre a 
putea fi considerate mai mult decât simple 
deziderate. Pentru Mircea Streinul, gruparea 
îşi propune „să afirme în literatura 
bucovineană noi forme de artă** 6 . Traian 
Chclariu, într-o însemnare de jurnal din 1933, 
mărturisea a scrie „şi pentru a pune în 
circulaţie, în Bucovina, câteva valute care nu 

* *7 

se bucurau aproape de nici un schimb** . 
Exemplele s-ar putea înmulţi, însă fără prea 
mult folos. Un punct comun există: opţiunea 
pentru modernitate, în sensul depăşirii 
provincialismului tninor, prin deschiderea către 
orizonturile contemporane ale literaturii 
naţionale şi universale . 

Că nu pornesc cu o estetică proprie ci cu 
una de adopţiune rezultă limpede dintr-o 
mărturisire a lui George Drumuri „Pentru a 
nu râmâne în urma vremii, toţi aceşti tineri, 
cari năzuiau la un colţ de nemurire, au început 
a citi cu asiduitate din scriitorii români 
contemporani, epici sau lirici şi a-i prezenta 
publicului bucovinean tot ce era valoare certă 
sau recunoscută, ca să nu cadă în erezii, şi 
contestând tot ce era poziţie negativă faţă de 
concepţia estetic ce li s-a infiltrat de către 


şcoala românească 4 * 8 . Noile forme de artă 
spre care aspirau erau noi, prin urmare, numai 
pentru Bucovina, după cum tot numai în acest 
spaţiu cultural şi în strict raport cu tradiţiile 
literaturii locale devine pertinenţă definirea 
iconarilor de către Perpessicius, ca o 
„generaţie spontanee** 9 . Nimic mai uşor 
pentru critici (Pompiliu Constantinescu, 
Perpessicius, G. Câlinescu, mai nou, D. Micu), 
să identifice în opera lor reminiscenţe, 
similitudini, accente şi împrumuturi de teme, 
atitudini şi „stiluri** din poezia românească si 
străină, cunoscuta şi aceasta la sursă 1 , 
întocmind lungi liste de nume probatorii, care 
nu dovedesc, în fond d<'cât ambiţia celor mai 
înzestraţi de a u^imila şi de a egala 
performanţele unor modele ilustre şi 
nicidecum obedientă imitativă. Refuzând rolul 
de simpli difuzori marginali ai unor valori 
străine, tinerii arboroseni şi-au ap r jpiat, pe cât 
au putut, spiritul acestor valori şi au prins a 
lucra cu râvnă în aceeaşi direcţie. Dezinvolţi, 
agresivi chiar, „cu o violenţă de limbaj 
ciobănească** (E. A r. Zaharia), de care au 
abuzat îh polemică, abordînd temerar aspecte 
dintre cele mai subtile ale creaţiei poetice, deşi 
cu rezultate discutabile. 

De unde acesta fervoare a acţiunii, ce nu 
stă să măsoare eventuale disproporţii dintre 
posibilitate şi năzuinţă? De unde convingerea 
încăpăţânată că au ceva de spus şi „îherederea 
nebună în steaua din urmă a victoriei**? 11 Un 
răspuns posibil trebuie căutat în împrejurările 
formaţiei lor intelectuale şi mai ales în 
răsfrângerile psiho-afective ale evenimentelor 
care i-au marcat. Descinşi în oraşe pentru 
învăţătură, aceşti copii de ţărani fac din plin 
experienţa alterităţii, care c şi drumul cel mai 
scurt către descoperirea propriei identităţi. 
Printr-o răsturnare obişnuită elaborărilor 
subconştiente, aprehensiunea în faţa lumii 
citadine, atât de diferită şi de amalgamată în 
mozaicul etno-lingvistic al târgurilor 
bucovinene, încât pare lipsită de noimă, 
alimentează, compensator, o imagine 
idealizată a lumii de obârşie, cosmotică, 
pregnanta şi perfect inteligibilă în simplicitatea 
ei familiară. Superioritatea şi temeinicia ei, ca 
a tot ceea ce tine de ordinea naturală, deci 
originară, a lucrurilor, se impun de la sine. A 
face parte dintr-însa devine un titlu de nobleţe, 
iar a-i promova valorile o datorie şi o garanţie 
de legitimitate. 

Nu poate fi neglijat aportul şcolii la 
modelarea acestei stări de spirit, dar în absenţa 
spaţiului de rezonantă afectiv, efectul ar fi fost 
neînsemnat. Activitatea fantasmatică prin care 
se încheagă treptat ceea ce s-a numit „mitul 
poetic bucovinean 4 *, deşi mai propriu, s-ar 
putea vorbi de o mitologie interioară a 


grupului care îi cimentează coeziunea, se lasă 
surprinsă în limbajul destăinuirilor târzii 
referitoare la perioada şcolarităţii. Iată două 
fragmente proiectând în fabulos „cucerirea** 
oraşului de către „puii de ţăran care, deşi îl 
locuiau numai temporar, veneau la şcoală cu 
cei mai gingaşi ani, cu cei mai limpezi ochi, cu 
faţa cea mai trandafirie, dar veneau şi cu tot 
muntele, cu toată mănăstirea, cu toată 
pădurea, cu toată apa, cu toate câmpiile, cu 
toate icoanele de-acasă, ba chiar cu toată casa, 
cu părinţi, fraţi, rude, prieteni,cari intrau ca 
nişte munţi pe drumurile largi într-un oraş fără 
personalitate. Exilul fiului de ţăran era ca 
meditaţia lui Mahomed în pustietatea caldă, 
rodnică în idei**. „Cine a văzut un oraş mărunt, 
sumbru, de piatră, bârne groase şi umbre 
ierboase, cu casele cu genele lor în pământ, 
brăzdat zilnic, aulic, de grupurile vesele de 
copii expansivi în veselul port naţional, cine i-a 
privit în ansamblul oraşului ca şi străin, cum 
azi spectacol asemănător nu se mai vede spre a 
putea compara, şi-a dat seama de pădurea ce 
se ridica magic, impetuos, în semnul biruinţei 
româneşti peste toate grădinile, peste toate 
tejghelele 4 * 12 . 

Polarizarea metaforică este atât de 
radicală, încât mecanismul reducţionist al 
gândirii mitice se trădează fără echivoc. De o 
parte, tinereţea, reunind candoarea, forţa 
elementară a naturii şi avântul spre largi 
orizonturi, de alta, mărginirea, deşertul 
spiritual. De o parte, un suflet în plină 
expansiune, fremătând de sevă şi deplin 
conturat, de cealaltă, decrepitudinea şi lipsa de 
personalitate. Viaţa opusă morţii. Moartea 
(„pustietatea**), care provoacă şi exaltă 
împotrivirea vieţii, potenţând instinctul 
creaţiei. „Exilul** poate deveni o împărăţie, iar 
exilatul întemeietorul ei. Nu întâmplător 
iconarilor le-a plăcut să se numească 
„descălecători** în poezie şi în cultura 
românească în genere. Sentimentul 
dezrădăcinării semănătoriste e ca şi absent în 
poezia lor, deoarece ei îşi poartă rădăcinile cu 
sine, împlântându-le cu superbă ostentaţie în 
noul mediu, căruia îi imprimă pecetea 
modului lor de gândire. 

Un exemplu semnificativ pentru maniera 
în care poeţii bucovineni iau îh posesie spaţiul 
citadin îl oferă poemul Bucolice al lui Mircea 
Streinul, din care cităm doar finalul: „Haide să 
colindăm Cernăuţii, să-i prefacem / în legendă; 
pădurea noastră să fie /, până când mi-oi putea 
ridica bordeiu în / adevărata pădure; seară 
uriaşă pe Weinberg; / mare de piatră, fumul 
uzinelor, fascinant cartier industrial. Doamne, 
cum aş vrea / să fiu frate cu stejarul acela, ori 
cu grâul / din valea Prutului; ascult ploile, 
aceste / unice ploi ale Cernăuţilor, cetatea 

mea / dintre neguri ! Fie bucolicele acestea ţie 
laudă tu, oraşul cel mai frumos din lume, 
oraşul în care a visat / şi a iubit pentru întâia / 
oară Mihai Eminescu şi unde toamnele-s / 
o-mpărătească ploaie de aur peste umerii şi 
fruntea poetului. /" 13 

Realitatea concretă a oraşului este 
transgresată. Se reţin câteva elemente 
generale, susceptibile a se înscrie fără 
stridenţa, într-o viziune regresivă şi 
integratoare, marcate explicit prin simbolul 
acvatic. Conturele cetăţii se dizolvă în 
„neguri", care sunt deopotrivă ale ploii, ale 
pădurii şi ale legendei. Repus în ordinea 
„naturală" a circuitului elementelor, oraşului i 
se restituie dimensiunea cosmică şi magia 
poetică. 

Voluntarismul cu care eul poetic îşi 
impune viziunea transfiguratoare se 
întemeiază pe convingerea unei îndreptăţiri 
conferite de caracterul exponenţial al acestuia, 
înainte de a-şi fomula o motivaţie estetică, 
literatura iconarilor îşi proclamă una 
ontologică: înrădăcinarea organică într-un 
ethos străvechi şi totodată auroral, de o 
vigoare intactă, căci încă neîmplinit în forme 
culturale majore. Acest duh al pământului 
bucovinean, care trăieşte în fiinţa poeţilor săi, 
constituie miezul şi izvorul energetic al mitului 
lor poetic: „Bucovina asta, pe care noi întâi am 
reuşit s-o interpretăm prin temperamentul 
nostru de navigatori prin mările tuturor 
neliniştilor moderne, ip locul sfântului Ardeal 
în spiritualitatea românească. De aici va porni 
şi o artă nouă" 14 . 

„Arta nouă", a cărei principală premisă 
de legitimare şi individualizare ar trebui să fie 
acest misterios genius loci al Bucovinei, nu 
există câtă vreme interpretarea lui estetică, 
echivalând cu o reconstruire, nu este destul de 
convingătoare. Visul iconarilor a fost să dea, 
fiecare pe cont propriu, de unde aparenta 
babilonie stilistică, pe nedrept incriminata de 
D. Micu 15 , opera capabilă să confere ţinutului 
lor o identitate literară inconfundabilă. De aici, 
„voinţa de poezie înaltă", „pură", având însă 
drept rezultat, după G. Călinescu, „o vorbire 
încâlcita, pestriţă, o goană după neologisme, 
pe de o parte, şi după arhaisme, pe de alta, o 
gândire abtrusă, o sentimentalitate tulbure, un 
misticism bizar, un amestec de folclorism şi 
modernism, ducând nu rareori la grotesc. 
Nicăieri ce e mai rău din Blaga, din Barbu, din 
Arghezi, din poezia modernă, în general, n-a 
rodit mai viguros" 16 . 

Sentinţe grele, ce avertizează că situarea 
iconarilor, în Istoria literaturii române de la 
origini până în prezent , sub genericul 
Suprarealismul bucovinean , nu e decât o 


ironie, urmărind mai degrabă discreditarea 
suprarealismului ca atare, de care divinul critic 
nu făcea mare caz. Sentinţe atenuate, în parte, 
de rezerva că vizează o poezie „pe cale de a se 
naşte", deci perfectibilă; în bună măsură 
nedrepte, căci se sprijină pe procedeul 
însumării algebrice a minusurilor individuale. 
Or, aproape fiecare dintre aceşti poeţi se 
salvează prin ceva original, interesant de 
reţinut ca experienţă estetică. 

Nu există, în orice caz, o incompabilitate 
de principiu, cum lasă să se înţeleagă 
G. Călinescu, între natura primară a 
creatorului şi cadrele artistice în care decide să 
se exprime. Iconarii, rurali ca provenienţă şi 
modelare sufletească, legaţi indisolubil de 
„geografia mitologică" (L. Blaga) a satului, 
adoptă în creaţia lor structurile marii poezii. 
Producţia lor este însă, cu excepţii notabile, 
numai un alfabet de tranziţie spre poezia 
majoră pe care o visau. Le-a lipsit poetul de 
excepţie care să ridice într-un cântec 
memorabil toate căutările lor înfrigurate. 

NOTE 

1 Numai în cursul anului 1933 în colecţia Iconar au 
apărut: Mircea Streinul, Carte de iconar, 
N. Tcaciuc-AJbu, Flori din răsărit (traduceri, prin 
intermediar german, din Li Tai-Pe); Iulian Vcsper, 
Echinox în odăjdii ; Victor Măgură, Evadări 
înlăuntrul meu\ Teofil Lianu, Rod ; Aspazia Munte, 
învolburări ; Cristofor Vitcncu, Destăinuiri ; Tudor 
Ulmanu, Frunză elegiacă. Vezi rubrica de recenzii 
Cărţi în „Alfa", i f nr.l, octombrie 1933; în total, în 
colecţia şi, apoi, la editura Iconar au fost publicate 
aproximativ 30 de plachete şi volume. 

2 Antologia poeţilor de azi , de Ion Pilat şi 
Perpessicius, Bucureşti, 1925-1928 (voi. 1 şi 2); 
Antologia poeţilor olteni , publicată în 
Popescu-Polyclet, 1929; Antologja poeţilor tineri , de 
Zaharia Stancu, 1934; Poeţi tineri ardeleni de Emil 
Giurgiuca, 1940; Ion Stoia Ud rea, 11 poeţi bănăţeni , 
Timişoara, 1942 ş.a. 

3 Pompiliu Constantincscu, Bucovina poetică, în 
„Vremea“, VII, nr.329,11 martie 1934. 

4 E. Ar. Zaharia, Interviu cu Mircea Streinul, în 
„Plai 44 , I, nr.2, aprilie 1934. 

La rândul său, Pompiliu Constantinescu, într-o 
cronică din „Vremea* 4 , XIII, nr.609,13 iulie 1941, 
consacrată prozatorului Mircea Streinul, spunea: 
„Fără insistenţele sale repetate, fără entuziasmul 
său neprecupeţit, fără polemîcilc sale violente, 
chiar dacă uneori nedrepte, fără strădania sa, care 
s-a transformat în istoric şi apologet al scrisului 
tânăr bucovinean, cu siguranţă că fenomenul literar 
înflorit în „vesela grădină 44 ar fi pătruns mai greu în 
conştiinţa metropolei şi că însuşi criticul bar fi 
înregistrat cu întârziere 44 . 

D. M icu, „ Iconarii 4 în „ Gândirea 44 şi gândirismul , 
Bucureşti, 1975, p.635 

6 Mircea Streinul, Câteva cuvinte lămuritoare, 
prefaţă la Poeţii tineri bucovineni , Bucureşti, 1938, 

p.8 


7 Traian Chelariu, Zilele şi umbra mea, ed. şi cuvânt 
înainte de Comeliu Popescu, Iaşi, 1976, p. 109 

8 George Drumur, Lirica bucovineană 
contemporană, în „Bucovina literară 44 , III, nr.39,28 
februarie 1943 

9 Perpessicius, Poeţi tineri bucovineni , în Operc-8, 
Bucureşti, 1978, p.71 

10 Cea mai familiară le este, totuşi, literatura 
germană, despre ai cărei autori moderni 
reprezentativi, Mircea Streinul şi Traian Chelariu 
au publicat articole şi note bine informate. Mircea 
Streinul a dat şi o meritorie versiune românească 
poemelor în proză ale lui Georg Trakl {Celepatru 
poeme în proză ale austriacului Georg Trakl, 
Cernăuţi, 1939). Evidentă este şi frecventarea marii 
poezii franceze de la Baudelaire la Paul Val ry. 
Neculai Roşea a luat premiul revistei „Vremea 44 
pentru traducerea poeziilor lui Baudelaire; tot el se 
apropie şi de Rinibaud, tălmăcind onorabil celebra 
Battcau ivre (cf. Corabia pierdută, în Poeţi tineri 
bucovineni, pp.87-91). 

11 E. Ar. Zaharia, Puncte de reper , prefaţă la 
Antologie rădăuţeană, Cernăuţi, 1943, p.6 

12 Idem, ibidem, p.8 

13 Mircea Streinul, Opera lirică (1929-1939), 
Cernăuţi, 1939 

14 Mircea Streinul, Cronica literară , în „Iconar 44 ,1, 
1936, nr.6, februarie 

15 Consecinţă firească a premisei eronate că 
Iconarul a fost o,şcoală 44 poetică. 

16 G. Călinescu, Poeţi tineri bucovineni, în „Viaţa 
românească*, XXX, nr.5, mai 1938, pp.69-74 

POESIS 


ULTIMA VARA 


Veri au zburat, au venit veri 
cu voia noastră ori fără vreri 
dar eu te ţineam caldă în braţe 
iar cerul se deşira în şuviţe şi aţe, 
ne zvârleam în grabă straiele în vânt 
şi trăiam vara cu-n singur cuvânt. 

Ce caldă vară era, mult prea caldă 
pielea ne tremura de ruşine la scaldă, 
dar n-am ştiut că-i ultima vară, 
că cineva înapoi o s-o ceară 
aşa ca un obiect odată furat 
într-un amurg la ţărmul sărat. 

Era greu cerul de-atâta smarald 
şi vara noastră plină de cald. 

N-au mai venit de atunci alte veri 
unde s-au dus, cui să le ceri? 

Mircea Popovici 


MIGRARE 

îi turbură pe reni prea multul dimineţii soare 
şi-un freamăt nou spre calme norduri îi rechiamă; 
de-atâta primăvară, inima îi doare 
şi-amiezile privirea li-o umbresc de teamă. 

Aurore verzi halucinează’n codri depărtarea 
şi dânşii tremură visând zăpezile eterne; 
sălbatică, prin sânge iar le flutură’nserarea 
cu nostalgii suave după tundrele materne. 

Deşi-i aşteaptă’n drum atâtea uragane, renii 
pornesc şi bucuria revederii îi agită; 
banchize străvezii, în cari au îngheţat lichenii, 
ei simt de-acuma aspru răsunându-le’n copită. 

Oricât li-ar sta’mpotrivă lupii, dându-le târcoale, 
pe renii lânceziţi de-azur îi duce mai departe 
mirajul irizatelor aurore boreale — 
să’ngenunchieze’n liniştea zăpezilor şi’n moarte. 

Mircea Streinul 

(BUNA VESTIRE, an I, nr.37,4 aprilie 1937,p.2) 


PĂRINŢI 

Da, vor veni iscoade să-mi ridice 
capacul de pe manuscrise — 
scrise în crânguri, în mărăcinişe 
pe blana vulpilor proscrise 

Da, vor veni femei să mă deplângă 
cu lacrima celestă şi nătângă — 
la pieptul meu, ţărână şi uitare 
clepsidră verilor întâmplătoare 

Da, vor veni şi fraţii, nenuntiţi 
muşcând cu dinţii lor fierbinţi 
metalul vechilor 'arginţi 
rostogoliţi dinspre părinţi 

Da, va veni şi mama, mama mea — 
vom înflori alăturea, 
vom înflori alăturea 

Lucian Vasiliu 

(din voi. Verile după Conachi) 


Fragment 

Totul poate să fie cuvânt, 
la ploaia, dă stele pe apă — 
cuvântul stă’n versuri 
şi fluierul poate să’nceapă. 

Inima, inima — cine să ştie 

că inima poate să fie 

lumină şi soare, stea, stea şi poezie? 

De-aţi vedea ce e aici, 
în suflet ^i’n inimă! 

Planetele sunt furnici 

şi oceanele pahar 

pentru creion — şi nici un hotar 

nu va sta’mpotrivă: 

poezie. 

Mircea Streinul 


(„Glasul Bucovinei", XVII, nr.4465,25 dec.1934, p.5) 

Preafrumoasa Zabcll locuia separat de soţul ei, domnul 
Saul, într-un apartament mare, luminos şi confortabil, cu şase 
camere şi piscină pe terasă, un apartament situat într-un 
cartier vechi şi liniştit al oraşului, cu multe grădini şi parcuri în 
jur. încă mult timp înainte de căsătorie, Saul şi Zabcll căzuseră 
de acord să locuiască separat, fiecare cu tabieturile, viaţa şi 
locuinţa sa. Orice amestec al unuia în viaţa celuilalt fiind 
excluse de la început, fiecare avea libertatea la care visase şi pe 
care era în stare s-o suporte. La parter, Zabell poseda un garaj 
cu uşi de stejar şi o salcie pletoasă la intrare, garaj pe care 
Zabell îl transformă într-un grajd modern şi oarecum cochet, 
instalându-şi acolo armăsarul ei alb primit în dar de la domnul 
Saul odată cu buchetul de garoafe roşii, semn al dragostei sale 
furtunoase şi inelul de logodnă. 

Da, acesta fusese multvisatul şi multaşteptatul dar de 
nuntă al domnului Saul: un armăsar alb, nărăvaş, ce bătea 
furios din copitele sale roşii în podea. 

Grajdul era mare şi cochet, avînd un întreg perete de sticlă 
amplasat spre partea de răsărit a oraşului, prin care dimineaţa 
lumina năvălea dulce şi blândă, odată cu ciripitul de păsări şi 
gănguritul de porumbei ce coborau de pe acoperiş, 
alergându-se unul pe altul într-un joc amoros, pe cât de gingaş, 
pe atât de pătimaş. Porumbiţele îşi plecau uşor pe umeri capui, 
iar porumbeii se învârteau în jurul lor cu aripile desfăcute, 
gângurind şi făcând parcă reverenţe. De pe terasă, Zabell îi 
privea cu zâmbetul pe buze, aruncându-le câte un pumn de 
bobiţe de grâu sau de orez. Apoi porumbeii se ridicau 
luându-şi zborul, făceau mii de tumbe în aer şi coborau pe 
terasă, aşezându-se lângă havuzul în care apa susura dulce şi 
plăcut şi unde Zabell aşezată într-un fotoliu de răchită 
obişnuia, abia sculată din somn, cu bigudiuri în păru-i mătăsos, 
să-şi bea cafeaua din ceşcuţa sa de porţelan, fumăndu-şi 
ţigaretul lung şi contemplând răsăritul şi lumina ce se revărsa 
cu bucurie peste colinele din jur. 

Ca să facă grajdul şi mai cochet, Frumoasa Zabell îl 
pardosi cu marmoră neagră, iar pereţii îi placă de jos până sus 
cu faianţă de culoarea cerului străveziu, pe care ici-colo, plutea 
câte un norişor alb şi singuratic. în loc de iesle, instală în 
mijlocul grajdului o cadă de alabastru, legând de ea armăsarul 
cu un lanţ de argint „pe care-1 auzea zdrăngănind până şi în 
somn, când trupul ei se destindea şi mâinile-i frumoase atârnau 
pe lângă pat şi sânii săi albi cu sfârcuri roze se revărsau pe 
pernă, iar gura sa întredeschisă ofta adânc, adânc şi ochii i se 
zbăteau pe sub pleoape. Pe armăsar îl boteză’ Orlando, 
turnăndu-i o sticlă de şampanie pe creştet şi, măngâindu-i 
grumazul său puternic şi întors în direcţie opusă. Spuma se 
prelinse pe botul lui Orlando şi Orlando scormoni mânios din 
copite, zdrăngănindu-şi lanţul de argint, şi scuturându-şi 
coama peste cadă. Mai târziu, după câteva săptămâni, Orlando 
se mai îmblânzi, tânjind după aceste mângâieri şi prinzând gust 
şi de şampanie. 

Când îl striga: „Orlando! “ coama lui Orlando se zburlea, 
nările îi frămâtau nervos, ochii îi ardeau în cap ca două 
lanterne, copitele băteau în pardoseala de marmoră executând 
un dans mândru, orgolios şi îndrăcit. 

Orlando avea ochii mari şi albaştri. Inteligenţi şi trişti, 
câteodată. îi erau nespus de dragi ochii lui Orlando 


preafrumoasei şi tinerei Zabell. Când îşi bea cafeaua şi se 
gândea la ei, uita de toate şi ofta. Zdrăngănindu-şi lanţul şi 
muşcând zăbalele, Orlando privea pe geam şi ofta şi el. 

Când venea domnul Saul, blândul şi tristul soţ al lui 
Zabcll, Orlando mai întâi se înfuria, apoi pica într-o ciudată 
apatic şi refuza atât tainul, cât şi berea şi mâna galeşei Zabell 
care venea să-l dezmierde pe grumaz. După fiecare vizită a 
paşnicului Saul, Orlando rămânea abătut şi rozăndu-şi în 
tăcere zăbalele stătea culcat lângă cadă taciturn, rozăndu-şi 
zăbalele şi privind undeva departe în gol. Domnul Saul 
obişnuia să-i aducă bucăţi de zahăr, prăjituri şi torturi de 
îngheţată, pe care le punea în iesle. Prăjiturile şi torturile 
rămâneau însă neatinse zile întregi, până se fleoşcăiau şi se 
stricau acoperindu-se de mucegai verde pe care bâzâiau 
muştele şi mişunau furnicile şi viespile subţiri cu abdomen 
dungat. 

Atunci când îşi revenea din apatie, Orlando se făcea din 
calc afară de nărăvaş, lovind din copite în pereţi; pufnea 
sumbru pe nări, nechezând tot mai des şi scuturându-şi lanţul 
furios. 

Vătaful era un om slab, având mustăţi lungi şi favoriţi care 
cândva fuseseră roşcaţi şi care acum aveau culoarea fierului 
brurnat. îl chema Daud. Zabcll îl întâlnise în bazar, 
achiziţionăndu-1 odată cu acordeonul, trompeta şi alte 
vechituri. Daud se dovedi a fi un slujitor destoinic, deşi 
capricios şi tipicar. Lepădăndu-şi hainele cu iz oriental, Daud 
se spilcui, căpătând un aer nobil şi chiar arţăgos. Daud era de o 
corectitudine şi de o punctualitate ieşite din comun şi dacă s-ar 
fi putut lepăda şi de năravul său de-a picta mici tablouri idilice 
cu nimfe şi scraiuri străjuite de semilună, în scopul de a le 
desface duminica în bazar sau consignaţii prăfuite, ar fi fost, 
desigur, un om la locul lui şi un slujbaş la locul lui, devotat şi 
priceput. Zabell îl luă în serviciul său mai mult pentru aerul 
său exotic şi mutra sa de pişicher. Când o întâlnea pe Zabell, 
Daud obişnuia să facă reverenţe, scoţăndu-şi de pe cap 
turbanul roşu, măturând cu pensula podeaua şi suspinând 
adânc Mustăţile îi cădeau pleoştite peste bărbia ascuţită, Daud 
clipea din ochi, rostind cu un glas de bariton,’cu totul 
nepotrivit pentru statura sa pipernicită: 

- Bună dimineaţa frumoasa mea stăpână, bătrânul Daud' 
îţi urează o zi senină şi fără griji! 

Câteodată, Zabell îi făcea ochi dulci bătrânului Daud, ca 
să-l pună la încercare pe soţul ei iubit şi să vadă dacă inima sa 
bună e cuprinsă de fiori suavi de gelozie. 

Stând întinsă şi lenevind pe canapea, cu părul revărsat pe 
pernă, frumoasa Zabell visa că blândul şi melancolicul ei soţ, 
domnul Saul, turbează de furie, fumând (Saul nu fuma) şi 
umblând furios prin încăpere, strângând din dinţi şi având 
ochii injectaţi de sânge şi părul răvăşit. Că scos din minţi 
năvăleşte urlând pe uşă, o apucă de păr şi o zvântă în bătaie, 
măturând cu ea podeaua. Aceste gânduri o făceau să 
zâmbească tainic şi suav. Trupul i se înfiora cuprins de plăcere 
şi Zabell se întindea pe canapeaua ei de catifea gălbuie, 
căscând şi lenevind. Domnul Saul însă era un soţ cât se poate 
de paşnic şi răbdător. Nimic nu-1 scotea din ale lui. O singură 
dată, Saul îşi luase inima în dinţi, încercând să taie înainte de 
sărbători un cocoş, dar, brusc, apucându-1 mila şi teama de-a 

nu păcătui, îl lăsă pe jumătate viu în baie şi fugi strigând din 
casă, reveni abia spre seară, găsind baia plină de sânge şi nici 
urmă de cocoş. De atunci nu se atingea niciodată de carne de 
pui sau de găină şi doar, din când în când, îndrăznea să 
mănânce peşte, şi asta nu acasă, ci la restaurant, după ce dădea 
pe gât, pentru a prinde curaj şi a-şi potoli mustrările de 
conştiinţă. într-un cuvânt, devenise superstiţios. Zabcll ar fi 
vrut să aibă un soţ cu un temperament mai violent. 

Preafrumoasa Zabell nu fusese niciodată geloasă pe soţul 
ei Saul: nici un firav strop de gelozie nu picurase în inima ei 
caldă şi visătoare. Nu pentru că nu l-ar fi iubit, ci pentru că 
aşa-i era firea. Zabell avea o inimă mare şi generoasă care-i 
umplea pieptul cu bătăile ei ritmice, potopindu-1 cu o lumină 
dulce şi suavă. Zadarnic domnul Saul încercase, în fel şi chip, 
sâ-i stârnească gelozia amorţită. Zabell rămânea rece şi 
indiferentă, retrasă în cochilia ei şi firul de nisip şi stropit .c i 
de gelozie nu dădeau nici un rod. Zabell se mulţumea doar cu 
iubirea ei, iubea ceva adânc şi tainic, un lucru ascuns chiar 
însăşi conştiinţei ei. Domnul Saul făcea încercări disperate în 
fiecare zi ca să-i stârnească această gelozie. Astfel îi trimitea 
scrisori anonime prin care o avertiza pe Zabell că soţul său îi 
este infidel. îi mai dădea şi telefoane, subţiindu-şi sau 
îngroşându-şi vocea sau batista pusă peste receptor: o informa 
că domnul Saul petrece chiar în clipa de faţă acasă în compania 
unei balerine cu braţe şerpuitoare şi sâni ţâfnoşi. 

Zabell însă îi descoperi tertipurile. Totuşi ca să-i satisfacă 
orgoliul se prefăcu un timp geloasă, tachinându-1, la rândul 
său, la telefon. Şi domnul Saul, pe un ton pe jumătate serios, pe 
jumătate glumeţ, cu totul nepotrivit firii sale, o asigura ciripind 
vesel ca un piţigoi ieşit din colivie că i-a fost întotdeauna 
devotat şi că veşnic îi va rămâne fidel. Un rob al iubirii sale care 
vine să-şi depună inima la picioarele ei albe ş» s-o acopere de 
sărutări. Punând receptorul în furcă şi privind porumbeii care 
gângureau pe marginea havuzului, Zabell zâmbea. 

Zâmbea Zabell. 

Intrându-şi în rol şi amăgindu-se pe sine, cu firea 
pervertită, plin de cutezanţă, Saul începu să se poarte ca un 
adevărat amorez, îngrijindu-şi în mod nefiresc ţinuta şi 
însuşindu-şi nişte gesturi şi ticuri care îi confereau un aer pe 
cât de simpatic, pe atât de vetust, neverosimil şi stângaci. Era 
ca şi cum ar fi îmbrăcat peste pielea sa o altă piele, mai lejeră. 

♦ Totuşi această piele îl stânjenea chiar mai mult decât propria 
sa piele. Tăcut din fire, Saul devenise peste noapte cât se poate 
de volubil şi galant. în fiecare zi îi aducea lui Zabell cadouri noi 
şi scumpe. îi dărui rochii de mătase, pantofi, parfumuri, coliere 
şi brăţări, pe care Zabell le închidea într-un seif micuţ şi 
parfumat, cu amoraşi de argint sculptaţi pe margini. 

îi dărui şi-o şa ’e piele bătută-n ţinte şi-un pieptar, iar 
într-o dimineaţă îi aduse frumos închis într-o cutie de lemn de 
trandafir şi legat în panglici galbene şi albastre un harapnic 

Zabell râse, pocnind din harapnic pe terasă şi speriind 
porumbeii guleraţi, care-şi luară grabnic zborul bătând cu 
spaimă aerul şi oprindu-se pe acoperiş, de unde o priviră mult 
timp cu ochi roşii şi nedumeriţi. 

Ce păcat era că totuşi nu-1 putea scoate în lume pe 
Orlando. Cum ar mai fi invidiat-o prietenele! Ce vorbe şi-ar fi 
spus în şoaptă după plecarea ei! 


Când frumoasa şi dragă inimii lui Saul Zabell se întindea 
înspumându-şi trupul său fraged în cada de alabastru, 
umplând-o cu parfumuri suave şi şampanie, lăfâindu-se în 
spume presărate cu petale de narcisă şi trandafiri sălbatici, 
lăsându-şi la iveală sânii rotunzi ca două semilune din care 
răsăreau cele două sfârcuri nespus de gingaşe şi roz, priponit în 
lanţul său, Orlando o privea tăcut, apoi îşi apropia botul său 
frumos şi inteligent de trupul alb şi gol al lui Zabell, lăcând-o 
să se înfioare din tălpi până-n creştet, atunci plecându-şi 
genele lungi şi închizându-şi ochii mari, Zabell şoptea: „O, nu 
acum, Orlando, nu...“ 

Şi ce plăcută era totuşi intimitatea lui Orlando! Cât de 
tulburătoare pentru trup era prezenţa lui! 

De multe ori, pufnind pe nări, cu grumazul încordat şi 
fremătând neliniştit, Orlando sufla spuma la o parte, 
acoperindu-i cu petale umerii albi şi sânii plini. O muşca de gât 
încetişor, gâdilându-i cu nările sale reci şi dilatate urechile ca 
nişte scoici şi ceafa, cobora pe omoplaţi, pe pântec, sorbindu-i 
spuma groasă de pe pulpele ce se strângeau de teamă; o privea 
adânc, adânc, aţintindu-şi ochii săi mari şi albaştri în ochii 
nedumeriţi şi ruşinaţi ai lui Zabell. 

îeşind din cadă, cu părul ud şi încă plin de spumă, Zabell se 
aşeza la pian şi-i cânta lui Orlando valsuri şi mazurci. Sunetele 
se risipeau în aer, lovindu-se de pereţii străvezii, se scurgeau de 
acolo, în acorduri melanolice şi line, pe pardoseala neagră 
presărată cu petale veştede de trandafiri. 

Niciodată însă Orlando nu se atinse de Zabell. 

Erau însă şi zile, şi chiar nopţi, când Zabcll, ocupată cu 
prietenii, cu seratele şi banchetele la care se ducea de obicei 
singură, rareori însoţită de Daud, care o aştepta stând de vorbă 
cu chelnerii sau bucătarii, uita cu totul de Orlando. Şi atunci 
inima lui Orlando era cuprinsă de tristeţe. Daud îl încuraja 
bătându-1 cu mâna pe grumaz sau ţesălându-i părul. Orlando 
însă pufnea pe nări, scuturându-şi coama albă şi rozându-şi 
zăbalele de argint. Atunci Daud trăgea o fugă până la băcănia 
de pe colţ, de unde aducea în coşuleţ franzelă proaspătă, 
banane, portocale, arahide, caşcaval şi berc la cutii. Daud 
amesteca berea cu ovăzul, iar bananele şi portocalele i se 
dădeau direct din mâna sa. Orlando sorbea spuma parfumată, 

simţind cum i se urcă o moleşeală plăcută în tot corpul şi atunci 
încerca s-o uite pe Zabell. Când se îmbăta mai tare (Daud avea 
obiceiul de-a amesteca şampania cu bere), necheza pe geam 
rânjind şi dezvelindu-şi dinţii mari şi galbeni. Rânjea şi Daud 
scoţându-şi turbanul roşu şi izbindu-1 de pământ. 

într-o zi, după o astfel de beţie, Orlando îşi rupse lanţul şi 
o luă în galop pe străzi. Galopă prin tot oraşul căutând-o cu 
disperare pe frumoasa lui, Zabell. Abia spre miezul nopţii o 
găsi dansând pe terasa unui restaurant de lux. Zabell îmbrăcată 
într-o rochie de vară, cu părul lung lăsat pe spate dansa cu 
mâinile încolăcite după grumazul unui tânăr înalt cu 
mustăcioară care o strângea la pieptul său, uitându-i-se cu 
insistenţă în ochi şi spunându-i vorbe deşuchiate în şoaptă la 
ureche. Căci Zabell râdea. Râsul ei se amesteca cu muzica 
asurzitoare: o orchestră cânta un cântec cunoscut si sunetele 
cântecului sc revărsau până în stradă, unde Orlando stătea ca 
priponit în loc, cu urechile ciulite şi ochii aprinşi de dragoste şi 
febră. Neonul unui felinar îi lumina crupa şi buzele înroşite, 
din care sc prelingeau fire de salivă, picurând pe caldarâm. 
Nechezând apoi şi scuturându-şi coama, Orlando se repezi pe 
scări, năvălind pe terasă. Orchestra se opri. Perechile aflate pe 
ring îl priveau pe Orlando cu ochii consternaţi de spaimă. 
Femeile îşi strânseră de braţ partenerii, încercând să-i tragă 
într-un colţ retras. La mese de asemenea se produse o mare 
agitaţie. O femeie cu turban pe cap avu chiar un acces de 
isterie. Iar o altă doamnă leşină căzând sub masă. 

Văzând-o pe Zabell, Orlando necheză năprasnic, 
încordându-şi crupa şi ridicându-sc pe picioarele de dindărăt 
în aer. Zabell însă nu se pierdu cu firea, ci desprinzându-şi 
mâinile de pe grumazul tânărului veni spre Orlando şi 
prinzăndu-1 cu gingăşie de căpăstru îl trase ea pe ring. La un 
semn al lui Zabell, orchestra se porni să cânte acelaşi vals şi 
încet-încet perechile îşi reluaseră dansul, iar toţi ceilalţi se 
întoarseră aşezându-se la mese. Ţinându-1 în braţe pe Orlando, 
Zabell dansa. Şi Orlando ridicat în două picioare şi coama 
fluturând în vânt dansa şi el. Dansaseră astfel până dimineaţă, 
în zori, mai rămăseseră doar chelnerii şi trei perechi, care 
continuară să danseze pe terasă. Orchestra însă obosise şi 
muzicanţii îşi strângeau instrumentele pregătindu-se să plece 
acasă. 

în sfârşit, în zori plecară toţi. Zabell şi cu Orlando mai 
rătăciră mult pe străzi, umblând cu paşi împleticiţi şi 
melancolici. Copitele lui răsunau în liniştea dimineţii pe 
caldarâmul umed şi presărat cu flori. 

Când în cele din urmă ajunseră acasă, Zabell îşi lepădă 
veşmintele şi se băgă în baie. îşi umplu cada cu spumă de 
şampanie şi îşi întinse trupul obosit în ea; îi făcu şi lui Orlando 
semn să vină lângă ea. Orlando se întinse alături şi spuma se 
revărsă pe margini, scurgându-sc în şuviţe albe pe podea. 
Zabell îşi lipi cu tristeţe capul de grumazul lui. Orlando pufni 
pe nări şi nechezând încetişor, îşi culcă capul său frumos şi 
inteligent pe sânii dulci şi tari ai lui Zabell. 

Astfel şi adormiră îmbrăţişaţi în baie, ca doi îndrăgostiţi, 
trezindu-se abia a doua zi spre prânz. 

Deschizându-şi ochii şi căscând încă somnoroasă, Zabell 
descoperi pe trupul său un melc. Alţi melci umblau pe trupul 
lui Orlando. Melcii năpădiseră crupa lui Orlando, pieptul şi 


picioarele sale lungi şi nervoase. Zabell îşi scutură capul, ca 
după un vis urât şi melcii dispărură de pe trupul său şi de pe 
trupul lui Orlando. 

Nu după mult timp însă dispăru şi Orlando. Sc făcu 
nevăzut. 

Zabell tocmai cânta la pian, când Daud cu faţa răvăşită şi 
părul transpirat năvăli ca o furtună înăuntru, zicând că 
Orlando dispăruse fără urmă. îl căutară peste tot, prin tot 
oraşul, prin toate cârciumile. Dar Orlando parcă intrase în 
pământ. 

A treia zi, Orlando reveni acasă singur, mahmur şi plin de 
bălegar. Când îl văzu, Zabell fu gata-gata să leşine. Daud însă o 
prinse în braţe şi o culcă pe canapea. Apoi luându-1 pe Orlando 
de căpăstru îl duse la locul lui, în grajd. Spre scară, umplând 
cada cu apă călduţă, Zabell îl îmbăic frumos şi-l parfumă cu 
spray, apoi se retrase în apartamentul ei lăsăndu-l pe Orlando 
adormit în cadă. Orlando dormi adânc, nechezând din când în 
când şi tresărind prin somn. Spre dimineaţă, Zabell coborî 
doar în cămaşă şi stătu de veghe la căpătâiul lui, lipindu-şi faţa 
de botul său atât de drag ce sc sprijinea de marginea căzii. îl 
sărută pe creştet şi pleoapele închise sub care globii oculari se 
mişcau prin somn. Când, în sfârşit, Orlando se trezi din somn, 
Zabell îi aduse ovăzul şi şampania într-o urnă de argint suflat. 
Dar Orlando împinse urna la o parte şi nu se atinse de nimic. 

Seara, Zabell umplu din nou cada cu şampanie şi 
presărănd petale peste spuma albă, îl chemă lângă ca. Orlando 
veni tăcut şi se întinse acolo, lăsându-şi capul pe umerii săi albi. 
Stătură aşa mult timp tăcuţi, apoi ieşiră amândoi din cadă şi 
Zabell îl şterse pe Orlando cu prosopul, după care se întinse în 
pat. Cinară împreună, amîndoi cu gândurile duse aiurea. De 
altfel, aceasta fu şi ultima lor cină, la care mâncară doar fructe 
şi salată cu omletă şi pesmeţi. Zabell ridică o cupă de 
şampanie, bând în cinstea lui Orlando. Orlando bău şi el 
aţintindu-şi cu tristeţe ochii la Zabell. Spre dimineaţă, 
Orlando dispăru din nou. Şi de această dată pentru totdeauna! 

în fiecare zi, Zabell îl aşteptă privind pe geam înfrigurată. 
Dar Orlando nu mai revenea. Seara, Zabell se îmbăia singură 
în cada sa de alabastru. Singură îşi bea cafeaua. Singură stătea 
întinsă frământându-se şi transpirând noaptea din pricina 
tristeţii în patul ei. Când o năpădeau gândurile negre, se aşeza 
şi cânta la pian. Nu-şi mai vizita prietenii. Nu mai ieşea în oraş, 
nici la cafenea, nici la cumpărături. Stătea ziua în casă cu 
storurile trase şi se uita în gol. Zăcea câte o zi întreagă în baie 
şi se gândea numai la Orlando. Câte o zi întreagă cânta cu 
disperare la pian. Seara o apuca din nou tristeţea. Stătea 
gata-gata să se sinucidă. 

Şi într-o zi chiar se sinucise. îşi tăie în cadă venele, fără să 
simtă vreo durere. Cada se umplu de sânge. Narcisele se 
înroşiră. Spuma se înroşi şi se prelinse încet pe pardoseală. 

Astfel sfârşi Zabell. Şi-l văzu în timpul dulcei sale agonii 
pe Orlando, galopând şi nechezând nostalgic undeva departe-n 
zarea cuprinsă de un tainic asfinţit. îl văzu dispărând ca un 
punct, din ce în ce mai îndepărtat, mai dureros, mai tandru. 


(din voi. în curs de aparii ie Mama Sony a) 

PROCES LITERAR 

GEORGE CĂLINESCU ŞI „GENERAŢIA ICONARILOR 4 DIN BUCOVINA 

Mihai Pînzani 
doctorand, Universitatea Chişinău 


Catalogata de Caiincscu în faimoasa sa 
„Istorie a literaturii romane" drept 
„suprarealism bucovinean", creaţia generaţiei 
„iconarilor" prin sentinţele grave administrate 
de eruditul critic, a fost condamnată la uitare, 
dacă nu cumva sancţiunea o scoate în afara 
literaturii naţionale. 

Aversiunea cu care criticul se năpusteşte 
asupra „iconarilor bucovineni", vocabularul 
utilizat, nu ne face decât să constatăm că ne 
aflăm în faţa unui judecător aspru, care nu 
lasă apărării niciun fel de şansă. 

Negativismul lui Caiincscu vis-a-vis de 
„iconari" dă de gândit. Procesul „iconarilor" 
s-a consumat în anii *40 prin verdictul lui 
Călincscu. Acum, la peste o jumătate de veac, 
este necesar a se redeschide dosarul literar al 
grupării, dacă nu vrem să rămână stigmatizată 
pentru totdeauna adevărata literatură 
bucovineană, care şi-a găsit şi făurit un loc în 
cadrul literaturii unei Românii întregite. 

Un amplu studiu al lui Călinescu „Despre 
literatura regionalistă în genere", depistat de 
către noi în fy Adevurul literar şi artistic u 
(nr.881 din 24 oct.1937, pag.13), ne-a deschis 
posibilitatea de a încerca o primă incursiune în 
critica lui Călinescu referitoare la acest 
subiect. 

La sfârşitul anului 1937, criticul face 
remarca precum că „pentru România care 
strânge laolaltă provincii noi cu tradiţii 
particulare, problema (literaturii regionale — 
n.n.) trebuie cercetată cu toată seriozitatea, cu 
primejdia altfel de a jigni sensibilitatea 
provincială " (subl.n.). 

Autorul, după o incursiune privind 
regionalismul literar din Italia şi Franţa, caută 
să-şi convingă cititorii anilor ’30 că „la noi nu 
se face numai literatură de scriitori dintr-o 
regiune care observă şi cântă o regiune, dar şi 
o literatură de ostentajie regionalistă " (subl.n.). 

Fără a menţiona măcar o singură dată 
Bucovina pe parcursul întregului studiu, este 
lesne de dedus că aici este vorba de fosta 
provincie austriacă. 

în privinţa părţii a doua a studiului său 
teoretic despre literatura regională, suntem în 
măsură să facem unele supoziţii. De această 
dată Călinescu atacă violent „orgoliul regional 
moldovean". 

Tulburat profund de specificitatea şi de 
rolul ei major în a fi dat personalităţi de marcă 
—? unele contemporane cu criticul —, 
Călinescu devine pătimaş, acuzând numai 
regionalismul moldovean. 

„Moldoveanul —spune Călinescu —nu 
numai îşi descrie provincia dar e mândru de ea 


în aşa chip încât rezultă că nici nu poate avea 
cineva talent dacă nu e moldovean. Cutare 
publicist în proza căruia nu c nici urmă de 
specialitate, exaltă calitatea sa de moldovean". 

Abandonând Moldova, Călinescu atacă 
din nou Bucovina, fără a o numi, scriind: „Dar 
sunt provincii în care voinţa de cultură dă 
naştere UNEI MÎNDRII REGIONALE 
(subl.n.) care poate să fie cam nepotrivită 
pentru buna intuire a valorilor". 

Teoritician al literaturii regionaliste, 
violent cu Moldova şi Bucovina, blând cu 
Oltenia şi Banatul, Călinescu care în 1937, se 
sfia a critica direct Rr >na, devine vulgar în 
1941 cu literatura bucovineană. 

Fără a avea material bibligrafic şi 
arhivistic suplimentar, înclinăm să credem că 
criticul literar de la Bucureşti, avea totuşi 
unele reţineri în a critica direct Cernăuţii aflaţi 

9 9 9 

sub pavăza lui Ion Nistor. 

Dezastrul geopolitic din 1940, când 
Bucovina a fost sfâşiată şi Cernăuţii pierdut, 
l-au făcut pe Călinescu, printr-un exces de 
balcanism, să eticheteze o întreagă mişcare 
literară drept zgură a literaturii române. 

Părerea noastră este că istoricul literar 
avea sentimente preconcepute în a nega tot ce 
venea de la Cernăuţi. Neculai Roşea este 
etichetat ca înfăţişând „caricaturi ale poeziei 
lui I. Barbu", Mircea Streinul cu „o hibriditate 
şi o lipsă de gust" ce „înăbuşe totul", Teofil 
Lianu, a cărui creaţie „plină de falsitate în acea 
căutare de vocabule dialectuale 
dizgraţuioase", G. Antonovici, cu „poezie 
gotică şi arborescenă", Iulian Vesper etichetat 
„implicat spiritualist făcând lauda ogoarelor şi 
a secerişului" etc. 

Nimic nu-i place lui Călinescu din creaţia 
literară bucovineană a anilor ’30, deşi alţi 
critici de seamă ai României au o altă părere. 

Cazul lui MIRCEA STREINUL, care a 
depăşit limitele provincialismului bucovinean 
şi a pătruns în forţă în literatura naţională este 
exemplul cel mai elocvent de nedreptate pe 
care Călinescu îl face unui bucovinean. 

Deşi cu 11 ani mai vârstnic decât Mircea 
Streinul, debutul literar în volum al lui 
Călinescu, ca prozator, începe în 1933, cu 
„Cartea nunţii" deci în acelaşi an cu cel al 
şefului „iconarilor". 

Analizând apariţiile editoriale ale celor 
doi până în 1944, constatăm că prolificitatea 
lui Mircea Streinul este incontestabil 
superioară celei a lui Călinescu. însă ceea ce 
atacă criticul literar este valoare artistică a 
operei lui Mircea Streinul. 

Premiile obţinute şi critica favorabilă 
venită din partea lui Perpcssicius, Pompiliu 


Constantinescu şi Miron Radu 
Constantinescu sunt trecute cu vederea de 
George Călinescu. 

„Ion Aluion" şi „Drama Casei Timotcu 
sunt creaţii cu adevărat mari ale lui Mircea 
Streinul. Miron Radu Paraschivescu afirma că 
„în Drama Casei Timoteu , Mircea Streinul 
împlineşte o evoluţie şi un ciclu, care nu este 
numai al scriitorului, dar al unei întregi etape 
din evoluţia scrisului românesc. Am îndrăzni 
chiar să afirmăm că „Drama Casei Timoteu", 
ESTE SINGURUL ROMAN CU 
ADEVĂRAT MARE, DE MĂSURĂ ŞI 
ŢINUTĂ MONDIALĂ PE CARE L-A DAT 
ROMÂNIA ULTIMILOR 10-12 ANI 
(subl.n.) şi care poate sta cu cinste alături de 
înaintaşi ca Liviu Rcbreanu sau Mihail 
Sadoveanu". 

Călinescu trece cu vederea toate acestea 
chiar şi la pregătirea ediţiei a Il-a a tratatului, 
precum şi în ediţiile prescurtate. 

Moartea în aprilie 1945, l-a cruţat pe 
Mircea Streinul de ceea ce urma să i se 
întâmple datorită orientării sale politice şi 
tematicii sale literare. Cel care în „Prăvălia 
Diavolului", în 1942, critica vehement 
intervenţia sovietică în Bucovina şi ciuntirea 
acesteia, nu mai putea intra într-o eventuală 
revizuire a lui Călinescu, care i-a supraveţuit 
încă 20 de ani. 

La numai un an de la moartea lui Mircea 
Streinul, Călinescu, a cărui orientare politică 
era deja definitivată, face o călătorie în 
U.R.S.S. şi începe o publicare magistrală a 
impresiilor de călătorie întreprinsă pe ruta 
Kiev-Moscova-Leningrad. 

Alea jacta est! 

Chiar dacă ar vrea Călinescu nu mai 
poate redeschide cazul Mircea Streinul, iar 
nedreptatea pe care i-a făcut-o ar fi trebuit — 
în mod normal — să-l urmărească până la 
moarte. 

Jalonând numai câteva momente de pe 
parcursul unui deceniu şi jumătate, deschidem 
acest „proces literar", în care judecătorul 
iconarilor este George Călinescu, iar ca 
principal acuzat îl punem pe Mircea Streinul în 
calitatea sa de şef al grupării. 

Ţinută timp de 50 de ani în fondurile 
secrete ale bibliotecilor, creaţia lui Mircea 
Streinul poate fi astăzi consultată şi cei în drept 
pot face judecăţi de valoare. 

Pledoariile pro şi contra vor fi înserate în 
numerele viitoare. 

întrebarea este: A greşit sau nu George 
Călinescu? 

Un prieten al lui Mircea Streinul: RUDOLF RYBICZKA 

Vasile I. Schipor 
doctorand, Universitatea Iaşi 


Pictorul şi graficianul Rudolf Rybiczka, în 
România cunoscut azi, mai ales, prin strădaniile 
cercetătorului sucevean Emil Satco 1 *, s-a născut la 
26 martie 1911, la Văşcăuţi pe Ceremuş, în familia 
lui Leo şi a Elisabethei von Jukowski. După 
obţinerea bacalaureatului la Gimnaziul de Stat din 
Cernăuţi (1929), se înscrie şi frecventează şase 
semestre (1930-1933) cursurile Facultăţii de Ştiinţe 
Naturale a Universităţii. în căutarea altor căi de 
afirmare, începe să deseneze şi să picteze, fascinat 
de studiul formelor şi figurilor. 

Hotărâtoare pentru devenirea sa artistică este 
întâlnirea cu Mircea Streinul, „sufletul poeziei 
bucovinene tinere 4 * 2 *, care îl aduce la „Iconar 44 . 
Aici, Rudolf Rybiczka se formează în ambianţa 
.frământărilor grupării literar-artistice angajate în 
afirmarea unei originale concepţii de artă, cultivând 
întoarcerea spre icoanele sufletului, aflate în 
vecinătatea sacrului, într-un univers păstrător al 
valorilor nealteratc, arhaice ale românismului, 
năzuind spre înălţarea creştină în spaţiul înalt gotic 
al mănăstirilor bucovinene şi cu orgoliul de a 
impune specificul bucovinean („atmosfera de 
nord 44 ) ca model al „unităţii spirituale 
româneşti 4 * 3 *. 

Mircea Streinul, intuind marele său talent de 
desenator, îi solicită să-i ilustreze volumul de 
poeme Tarot sau călătoria omului (1935): între cei 
doi se înfiripă o prietenie statornică. Despre anii de 
rodnică activitate, petrecuţi în atmosfera 
stimulatoare a marelui oraş cultural de pe Prut, 
mentorul său nota într-un reportaj însoţit „cu 
ilustraţiile futuriste ale lui Rudolf Rybiczka 44 : 
Făcând cale-ntoarsă , mă isbcsc lângă o cârciumă de 
Rudolf Rybiczka, ale cărui tablouri cu noapte şi 
neguri sunt atât de tragice în lumina lor mohorâtă. 
Trecan pe lângă Catedrală şi ajungem la 
conservatorul de muzică [...]. Târziu, pe la orele 11, 
Liviu Rusu, Rybiczka şi cu mine ne ducem la 
restaurantul Drăguleanu, din piaţa Vasile Alecsandri, 
unde se adună hotvoleaua [înalta societate, boema] 
oraşului Discutăm literatură, muzică şi pictură. Mai 
târziu, vin profesorul Titifă Tamavschi şi George 
Drumur aşa că discuţiile şi paharele de vin se întind 
până târziu, când dl Drăguleanu dă ordin lăutarilor 
să se cărăbănească şi chelnerilor să tragă obloanele. 
Titifă Tamavschi se duce acasă, iar noi îl conducem 
pe George Drumur, care are de făcut şapte chilometri 
până la Horecea Mănăstirii 4 *. Tot Mircea Streinul, 
într-un alt reportaj, Prin ţinutul huţulilor, din care 
reproducem, pentru cititorul contemporan, un 
fragment mai amplu, scria:... prietenul meu îşi face 
subit apariţia. Cu şapcă de voiaj, cu ochelari verzi pe 
ochi, cu nu mai ştiu câte geamantane în mâini, 
Rybiczka are înfăţişarea unui englez din romanele lui 
Jules Veme, decis să vâneze elefanţi în India sau 
balene la coastele Groenlandei 5 *. în trenul de 
Vijniţa.../zind sâmbătă, călătoreşte puţină lume, aşa 
că Rybiczka şi cu mine putem discuta nestingherifi. 
Evident pălăvrăgim despre ţinuturile, pe cari le vom 
vizita: 

- Vom străbate prin nenumărate pericole, — 
îmi spune prietenul [...]. 

- burăm în împărăţia magicului şi-a aventurei 
Karl May n-a văzut decât Africa şi America, noi vom 
vedea Vijniţa, de unde vom pomi mai departe, spre 
tainele groaznicului necunoscut. 

- O, zei! spun eu. Şi nici nu mi-am făcut 
testamentul 

- Dacă eu voi cădea sub gloanţele 
contrabandiştilor, — continuă Rybiczka, — te rog 
să-i transmiţi Prinţioşei ultimul meu salut. Azi 
dimineaţă, când îmi luam cafeaua cu lapte la 
cofetăria Nidzielski, mi-a căzut o muscă în ceaşcă. 

Până în apropiere de Vijniţa, Rybiczka îmi 
istoriseşte despre contrabandiştii de pe Ceremuş, urşii 
din Carpaţi şi huţulfl. 


Importantă, pentru evoluţia sa ca artist 
plastic, în perioada cemăuţeană este şi îndrumarea 
primită din partea criticului de artă W. Zalozezsky. 

în 1937, Rudolf Rybiczka pleacă la Bucureşti, 
unde ilustrează reviste literare, mai multe volume 
de versuri şi câteva antologii, semnează cronici 
plastice. în 1940 se stabileşte în Germania, 
oprindu-se la Breslau. După război, la care 
participă în calitate de combatant, se stabileşte la 
Hamburg şi se dedică desenului şi picturii. 
Organizează în noua sa patrie expoziţii bine primite 
în lumea artistică germană. La 
Radolfzell-Bodensee, unde se mută în 1951, 
activează, în cea mai rodnică perioadă a creaţiei 
sale, în cercul cunoscuţilor pictori Otto Dix, 
HOri-Erich Heckel, Kurth Georg Becker, Rudolf 
Stuckert. Din 1967 creează la 
Kressbronn-Bodensee. 

Rudolf Rybiczka participă, cu lucrările sale 
de grafică, gravură şi ulei, la numeroase expoziţii 
personale şi de grup: Cernăuţi (1935,1937,1938), 
Bucureşti (1939), Cluj (1939), Breslau (1940), 
Stuttgart (1942-1943), Hamburg (1944, 1948), 
MQnchen (1951), Schafhausen (1953), Stuttgart 
(1954), MQnchen (1955), Lindau (1957), Bregcnz 
(1959), Stuttgart (1960), Konstanz (1964), Singcn 
(1952-1973), Bremen (1956), Baden-Badcn (1954), 
NQrenberg (1955), Bamberg (1956), Friedrichshafen 
(1958), Wiesbaden (1960), Dusscldorf (1960), 
Augsburg (1964), Salzburg (1965), Graz (1968), 
Regensburg (1972, 1974-1975), New York 

(1979-1980) • în prezent se află în pregătire o 

expoziţie la Bukowina Institut din Augsburg. 

Consecvent, maestrul Rudolf Rybiczka 
realizează, timp de şase decenii, o operă 
strălucitoare prin originalitate, varietate tematică, 
viziune şi semnificaţii profunde. Universul 
tablourilor sale cuprinde peisaje, portrete, natură 
moartă, reprezentări scenice de mare forţă 
expresivă, cu rădăcini, unele, în inima miturilor şi 
eposului baladesc din nordul României şi care 
comunică o intensă bucurie a culorilor, rod al unei 
fantezii bogate, al unui temperament dramatic 
aflat, parcă, mereu sub vraja dorului şi a visului 
adânc. „Optimist nu lipsit de îndoieli 44 , 7 * artistul 
caută să exprime idealul unei generaţii, înfiorat de 
sentimentul pierderii şi al dorului. Rybiczka pare că 
poartă, săpată adânc în icoanele sufletului său, 
Bucovina natală, care trăieşte prin numeroase teme 
şi motive, răsfăţată în lumina intensă a peisajelor 
încărcate de lirism, cotropite de soarele verii, pline 
de freamătul vieţii dintr-un anotimp fabulos: Strada 
Brâuhaus din Cernăuţi —1946, Iazul din Adâncată 
—1946, Seceriş în Bucovina —1949, Fete la seceriş 
—1952, Vară fierbinte —1953. în Carpaţi — 1954, 
îruoarcerea călăreţului — 1954, Depănătoarea de 
lână — 1955, Văcări fă româncă — 1956, Cinci 
cosaşi — 1956, Cioban — 1956, Fete pe stradă 
(Văşcăuţi) — 1960, Vara — 1960, In faţa casei 
bunicii — 1966, Peisaj bucovinean — 1971, 
Câmpuri coapte — Valea Cotovăfului (Trestiana) — 
1972, Cosaş —1979. 

După activitatea din România, de ilustrator al 
creaţiilor lui Mircea Streinul (1935-1940), Rudolf 
Rybiczka evoluează continuu. Grija deosebită 
pentru culoare, ciudata folosire a liniilor şi 
predilecţia pentru liniile frumoase, cărora le 
conferă funcţie de simbol, evoluţia tot mai 
accentuată spre pictura abstractă caracterizează 
creaţiile sale din perioada germană, în care 
„impresia vizuală şi trăirea interioară se unesc în 
tablouri în care linia şi culoarea alcătuiesc forme 
metaforice 4 * 8 *: Fete citind —1953, Paitm Elisabcth 
—1956, Bufniţe —1957, Geneză — 1963, Interior 
festiv —1965, Secţiune într-un hrib — 1966, Sfânta 


Familie —1968, Trei femei —1972, Cocoş înfuriat 
— 1972, După aselenizare — 1973, înger printre 
păcătoşi — 1974, Vinerea Mare — 1974, Moartea 
celui sfinţit — 1975, Variaţi uni IV la o compoziţie 
muzicală — 1987. Deosebit de expresive sunt şi 
portretele: Bătrânul şi marca — 1957, Torcătoare 
din Bucovina — 1961, Bătrânul pescar — 1965, 
Bătrân —1969, Nuia, o româncă din Adâncată — 
1987. 

Galbenul este culoarea preferată a pictorului 
Rudolf Rybiczka. I se asociază tonurile de roşu, 
nuanţele de verde şi albastrul şocant în compoziţii 
pline de lumină. în multe din creaţiile sale obţine 
efecte surprinzătoare prin contraste cromatice 
incitante şi profunzimi spaţiale ademenitoare. 

Rudolf Rybiczka, „pictorul şi graficianul 
sensibil, bogat în idei 44 , 9 * „nu poate fi inclus în nici 
un curent artistic 44 . 10 * El rămâne un original, un 
reprezentant de primă mărime al picturii 
contemporane. 

Note: 

1. EmilSatco, Arta în Bucovina, II, Suceava, 
1991, p.172-174 

2. G. Călinescu, Istoria literaturii române de la 
origini până în prezent, Ediţia a Il-a, revăzută şi 
adăugită, Ediţie şi prefaţă de Al. Piru, Bucureşti, 
Editura Mincrva, 1982, p.906 

3. Livki Rusu, Pentm un fenomen cultural al 
Bucovinei, \ n „Iconar 44 , Anul II, nr.10, 1937, p.4. 
De acelaşi, Elemente gotice în cultura Bucovinei, în 
„Iconar 44 , Anul II, nr.ll, 1937, p.3 

4. Mircea Streinul, Oraşul dintre ceţuri. Reportaj 
despre minunile unui oraş, fo „Vremea 44 , Bucureşti, 
Anul X, nr.516,5 decembrie 1937, p.9 

5. Ibidcm, nr.498,1 august 1937, p.5 

6. Ibidcm, p.5. Informaţii de interes şi în nr.500,15 
august 1937, p.4 şi 501, 22 august 1937, p.4 în care 
se continuă reportajul lui Mircea Streinul. 

7. Christoph Bauer, în Rudolf Rybiczka, Dos 
bildncrische Werk, m it einem Bcitrag von Christoph 
Bauer, Herausgegebcn von Paul GQnner, Edition 
G6nner Ililzingen (Hegau), 1994, p.10. Album 
retrospectiv dedicat poeţilor bucovineni Mircea 
Streinul, Vasile Posteucă, Geroge Drumur şi 
Traian Chelariu, prietenii artistului Rudolf 
Rybiczka. 

8. Ibidem, p.ll 

9- Sinneberg, în „La revue modemeParis, 1965, 
apud Zum Gclcit Rudolf Rybiczka, fia., p.VII 
10. Ibidem, p.VII 



Grafică: RUDOLF RYBICZKA. 

ARHIVA „ICONAR» 

1 Liviu P. Morariu 


Soarta, de atâtea ori ingrată, ne privează de bucuria 
lecturii în manuscris a unor produse de-ale scriitorilor ce 
trebuie ţinuţi la inimă. Cu atât mai mult în cazul lui Mircea 
Streinul’, deşi acesta a scris extrem de mult în decursul 
agitatei sale vieţi. Din fericire, la Biblioteca Academiei 
Române s-au păstrat, cu provenienţă diversă, patru 
scrisori din nenumăratele pe care presupunem că le-a 
expediat prolificul autor bucovinean. Le înfăţişăm acum 
pentru prima dată cititorilor, cu satisfacţia şi a descoperirii 
unor elemente care vor interesa, desigur, istoria noastră 
literară. 

Prima scrisoare, în ordine cronologică, cea adresată 
recunoscutului critic Pompiliu Constantinescu, ni-l 
înfăţişează pe activul Mircea Streinul trăind bucuria 
colegilor de generaţie, ridică voalul de deasupra greutăţilor 
înfruntate în nobi’la misiune culturală pe care şi-o 
asumaseră, şi-l arată, în acelaşi timp, pe vajnicul apărător 
al literaturii ’ regionale reticent în ceea ce priveşte 
impunerea pe plan naţional. Ca notă tehnică, am face 
cîteva precizări: 

a) Cronica despre „Exod" a apărut în „ Vremea " an 
VII, nr.325,11 februarie 1934, p.7. 

b) Poemul la care se face referire este „ Epiteleza " şi a 
apărut în aceeaşi revistă nr.331,25 martie 1934, p.8. 

c) Reacţia criticului la „programul editurii noastre" 
este materializată mai devreme, în numărul 329, din 11 
martie 1934, p.7, unde Pompiliu Constantinescu spune: 
„Am primit de curând o nouă serie de plachete cu versuri 
din Bucovina, editate de „Iconar", iar mai departe „Tinerii 
versificatori bucovineni merită un omagiu simbolic pentru 
timpul care-l jertfesc lecturii poeţilor şi chiar pentru truda de 
a-şi stângăci, deocamdată, un alt limbaj decât acel al 
meschinelor nevoi cotidiene". 

A doua misivă, către Cezar Petrescu, este un ecou la 
premierea de către Societatea Scriitorilor Români şi este 
de remarcat sintagma care nu pare să-l fi caracterizat 
întotdeauna pe Mircea Streinul, atunci când se declara 
„modest scriitor regional". Cât priveşte „preţuirea", 
aceasta a fost constantă, pentru că ’dânsul a avut 
permanent înaintea ochilor acea „generaţie eroică" din 
care făceau parte G.Călinescu, Mircea Eliade, Vladimir 
Streinul, Pompiliu Constantinescu şi Cezar Petrescu (citaţi 
în mai multe locuri şi-n diverse perioade). 

Cartea poştală adresată bucovineanului I.E.Torouţiu 
face aluzie la o situaţie care ne scapă. 

A patra scrisoare este o reacţie la poziţia favorabilă a 
lui Perpessicius faţă de tinerele’talente din nordul ţării 
(„poezia surprinzătoare, de graţie şi modernitate, a tinerii 
Bucovine", aşa cum apare ea în „antologia domnului 
Mircea Streinul" — Opere, voi.VIII, Bucureşti, Minerva, 
1978, p. 160). Verdictul de care este vorba în scrisoare 
presupunem că se referă la romanul „Ion AJuion ", despre 
care criticul avea să afirme: „drama se înalţă până la nivelul 
miturilor tragice ale antichităţii", remarcând în autor un 
„abil povestitor, ce ştie să construiască o naraţiune, să o 
gradeze, sâ-i intensifice efectele, în aceeaşi măsură în care 
se pricepe să schiţeze un portret sau să deseneze un 
peisagiu. Poet înainte de toate, dl. Mircea Streinul 
utilizează metafora sau descrierea sugestivă, cu cari 
suplineşte sau conturează acţiunea. Scene de efect 
abundă...". (Loc.cit. p.156). 

Mai găsim, însă, tot aici şi o informaţie bibliografică pe 
care încă n-am elucidat-o — aceea a unei variante 
franceze după „Lupul din Ţara Huţulilor". După cum şi 
faptul că romanul era terminat în 1938, deşi urma să apară, 
ca mal toate scrierile sale, cu întârziere, în* 1941. 

Dar să-i dăm cuvântul lui Mircea Streinul: 


Cernăuţi, în 18 Feb.1934 
Stimate Domnule Pompiliu Constantinescu, 
în primul rând, Vă mulţumesc călduros că afi binevoit să scrie fi despre „Exod" 
— cartea domnului Traian Chelariu. Pentru noi, cari suportăm cu destulă 
resemnare deficitele unei întreprinderi editoriale, e o mare încurajare când se 
ocupă un critic de prestigiul Domniei-Voastre de public afiunile ICONARULUI. 
Ne merge greu pentru că —nedispunând de alt capital decât salariile nostre —nu 
putem publica o cârti de proză compactă, care ar avea şansa să se vândă. Domnia 
voastră afi subliniat utilitatea ICONARULUI. De când activăm noi în Bucovina, 
literatura se discută aici şi dispunem şi de cotidianul domnului Ministru Ion 
I.Nistor, care publică zilnic foiletoane literare. Astfel, putem face atmoferă/l cărţilor 
apărute la Bucureşti, şi o facem cu bucurie. Domnia-Voastră se pare că n'afi văzut 
încă un talent între cei publicafi în ICONAR. Poate avefi dreptate. Cred, totuşi, că 
măcar unul dintre noi, scriitorii Bucovineni, va reuşi să aibă circulaţie 
românească, nu regională, şi vom fi mulţumi fi şi cu atâta. 

Vă trimit alăturat progratrud editurii noastre. Poate veţi găsi lucruri interesante 
în el. Remarcăm că „Vremea " a scris în /nai multe rânduri despre noi şi ne-ar 
bucura dacă aţi scrie câteva rânduri — o notiţă — despre acest program. 

Vă trimit şi un poem. Dacă-l credeţi publicabil, Vă rog să-i ficeţi loc în 
„Vremea". 

Cu deosebită stiină 

Mircea Streinul 

în Cernăuţi, 

strada Transilvaniei, No. 171 
/ B.A.R., S 3/CDLVI / 


Cernăuţi 4. V. 1935 
Stimate domnule Cezar Petrescu, 

Vă mulţumesc din tot sufletul pentru premierea încercărilor mele lirice din 
„Itinerar cu anexe în vis". 

Primiţi, Vă rog asigurarea întregii mele preţuiri de modest scriitor regional, 

Mircea Streinul 

în Cernăuţi, str. Dr. Mikulicz, No. 1 

Pe plic: Domniei Sale domnului Cezar Petrescu redactor la ziarul „Curentul", în 
Bucureşti (Palatul Nifon), str. Doamnei, No. 1, etaj I 
/B.A.R., S 46/DCCCvII/ 


Distinse Domnule Profesor I. E. Toroufiu, 

Ştiu care sunt părerile Domniei-Voastre despre mine şi, deocamdată, aveţi perfectă 
dreptate. Dar munai deocamdată. Vă scriu din Cernăuţi, unde voiu rămâne // 
de-acama înainte. Vă rog să citiţi articolul meu „Notă la poezia bucovineană de azi", 
apămt în numărul pe Maiu clc. al „Re\istei Fundaţiilor Regale". 

Vă salută respectuos, fără nădejdea unui răspuns, alDomniei Voastre 
Mircea Streinul 
în Cernăuţi, str. Dr. Mikulicz, 2 

N. B. Mi-am permis să Vă dedic volumul de proză „Aventura domnişoarei Zenobia 
Magheru", care va apare peste 2 săptămâni la „Vremea". 

Respectuos, M. Str. 

Carte poştală: Stamp. poştei — Cernăuţi 16 mai, Bucureşti 17 mai 1938; Adresa: 
Domniei Sale Domnului Profesor I. E. Torouţiu, membru cor. al Academiei Române, în 
Bucureşti, str. Gr. Alexandrescu, Tipografia „Bucovina" 

/B.A.R., S 23/XL/ _ 

Cernăuţi, 9.9.1938 

Distinse Domnule Profesor Perpessicius, 

Voiam să Vă scriu mai de mult, însă nu ştiam dacă V'aţi întors la Bucureşti 
Voiam să Vă scriu, pentru a Vă mulţumi — dar, oare, e posibilă vre-o mulţumire 
pentru marea Domniei Voastre înţelegeri? — la atât de caldele cuvinte, pe cari 
le-aţi rostit pentru antologia noastră. Nu numai eu, dar şi Gh. Antonovici, George 
Drumur şi Neculai Roşea, Vă răjnân îndatoraţipentru cuvântul Domniei-Voastre. 

A/n prunit azi carta poştală. Aştept cu emoţie verdictul Domniei- Voastre, căci 
el va avea să pecetluiască un destin literar, şi —poate —şi unul omenesc. 

Lucrez la o versiune franceză a unui roman al meu — pe care-l voiu trunite la 
concursid dlui Miron Neagu —şi care cred că va putea apare Uşi într'o editură din 
Paris. 

îmi voiu permite % să adaug deci, la dedicaţia „Corbului de aur" şi aceea a 
„Lupului din ţara ftuţulilor" în li/nba franceză (titlulprovizor e acela de „Le loup 
blanc"). 

Aceasta, pentru a-mi arăta nemărginita admiraţie şi respectuoasa dragoste faţă 
de unul din puţinii oameni şi poeţi, totdeauna, adevăraţi. 

Devotat, 

Mircea Streinul 

în Cernăuţi, str. Dr. Mikulicz, no. 2. 

/Bibi. Acad. Rom., Cota S 7/MXLVII/ 


- 18 - 









ICONAR 


Cronica literară 

POESIA CA O DIVINITATE VULNERABILĂ 

(Constantin Hrehor: Ninsori providenţiale, Suceava, 1994) 

Nicolae CÂRLAN\ cercetător ; Muzeul Bucovinei , Suceava 


Poet din stirpea iconarilor — tipologic 
vorbind — cărora le duce mai departe 
stindardul imagismului contemplativ, al 
sobrietăţii reflexive şi expresivităţii strunite, 
preotul poet Constantin Hrehor ne-a reţinut 
atenţia, în reccnta-i apariţie editorială 
C NINSORI PROVIDENŢIALE , Suceava, 
Ed.Licurici, 1994), în primul rând prin 
meditaţia gravă asupra tragismului ontologic. 
Şi cum poeticul nu-i altceva decât poein- ul 
Naturii, expresia transfigurată a existenţei, 
rezultă că întruchiparea sa concretă nu se 
poate produce decât în ipostaza de poesie prin 
mijlocirea poetului. în aceste circumstanţe, 
atitudinea moditativă, având ca obiect de 
referinţă poesia şi agentul ei generator, apare 
la Constantin Hrehor nu numai firească dar şi 
necesară în chip ineluctabil, căpătând o 
frecvenţă tot mai insistentă şi devenind, către 
sfârşitul volumului, un fel de stare de spirit 
obsedantă. în mod implicit, autorul are în 
vedere relaţia dintre poetic şi poesie, prin 
intermediul poetului, atunci când afirmă 
definitoriu că „poesia-i o divinitate 
vulnerabilă 44 , metaforă de o forţă expresivă 
atât de complexă, că poate oricând figura ca 
titlu pe coperta unui tratat de estetică ad-hoc. 
Denotă limpede că poeticul, pogorât din 
lumea numenală în aceea fenomenală a 
poesiei, este, ipso facto , expus, într-un fel sau 
altul, unei inexorabile perenităţi determinate, 
adică limitate. De altfel, însăşi metafora din 
titlul volumului nu acceptă, credem, o mai 
adecvată decodare decât pe aceea că harisma 
glacială de sorginte providenţială, revărsată 
asupra celor (puţini) aleşi, dintre cei (mulţi) 
chemaţi (cei — înspăimântători de mulţi — 
nechemaţi, oricât de agresivi, sunt refuzaţi 
ideii şi, ca atare, nu încap nici în discuţia de 
faţă) este sortita, prin cădere, înstrăinării de 
esenţa-i primordială, tinzând totuşi, necurmat, 
spre regăsirea identităţii de sine, ca într-un 
veritabil circuit spiralat de natură hegeliană, în 
cadrul căreia eul poetic se constituie într-un 
factor bifuncţional: primind harisma 
poeticului, îi perverteşte eternitatea, pe de o 
parte, iar pe de altă parte îi populsează 
resorturile spre consimilitudinea pierdută („te 
obsedează versul primar 44 , notează, în acest 
sens, poetul). Cale destul de anevoioasă, 
complicata şi dificil de parcurs, bătătorită fiind 
mai întâi de şirul nesfârşit al celor mari care au 
epuizat resursele de noutate până la definitivă 
pustiire: „nimic nu-i nou în zădărnicie 44 . 

în aceste condiţii nu ne mai poate 
surprinde să citim pe parcursul volumului 
constatări sceptice ca acestea: „scribul e 
inutil 44 , „ape subţiate de secetă sunt 
cuvintele 44 , „nici o boare estetică nu mai trece 


pe deasupra filei de scris 44 . Dar, întrucât 
„metafore îţi cutreieră inima ca furnicile 44 , 
tentaţia de a zămisli „un poem mondial 44 
rămâne intactă, cu toate orgoliile şi riscurile 
inerente: „de câte ori nu te porneşti / cu 
încrâncenare să croieşti un poem / mondial să 
strămuţi scaunele super-mega-star-urilor / 
criptele clasicilor / să obligi istoria literaturii să 
o ia de la / început, să se scrie în fotoni, în 
decibeli; / în caznă de răstignit storci deasupra 
paginii / inima ca pe un spălător de restaurant 
îmbibat de esenţe tari... 44 . Şi dacă în universul 
poeticului, poetul se identifică cu „furnica 
rătăcită pe serpentinele Evcrcstului 44 , asta nu 
înseamnă că ultima finalitate a meditaţiei 
despre poesie trebuie să fie sceptică în mod 
neapărat, căci, în pofida imenselor acumulări 
perpetuu înmagazinate şi înmagazinabile, mai 
rămâne oricând o şansă ca strigătul scribului 
să se sublimeze ca „un nou strat de sare 44 cu 
care se „acoperă marea 44 . 

Desigur, condiţia tragică a poesiei actuale 
ne este transmisă de Constatin Hrehor 
printr-o scrie de metafore frapant-sugestive în 
primul rând datorită cruzimii conotaţiilor pe 
care le dezvoltă: „poesia-i o tranşee cu 
porumbei împuşcaţi/ poesia-i setea din oasele 
răstigniţilor 44 , poetul însuşi identificându-se cu 
Jocul unde vinul sfârşeşte în taină / centrul 
graţiei, umilinţa, supliciul, / centrul îndurerării 
şi portul ultim cu care se / încheie marea 
ascezei 44 . De unde şi observaţia exclamativă: 
„prea-s pline de moarte epistolele mele 44 , 
urmată de constatarea preaplinului afectiv: „... 
de voi mai adăuga un cuvânt / iarăşi o să scriu 
o elegie... 44 , dublate de remarca, tot 
autoreferenţială: „iar mă las bântuit de 
armoniile utopiei orgolios închipuindu-mi că 
scrierea ne va păzi de moarte 44 , ceea ce 
impune poetului un destin sisific „poetul scrie 
mereu ultimul poem / mereu îl rescrie pe 
primul / tragic alunecă pe tărâmul propriei 
rostiri / înghiţit de viziunea mărilor voalate / în 
fiecare poem e o fiolă de disperare / un snop 
de trompete care reclădesc zidul absurd 44 . 

Am putea, fireşte, continua şi cu alte 
glose şi exemplificări, dar considerăm 
suficiente argumentele de până aici în sprijinul 
opiniei că ne aflăm în prezenţa unui poet 
modern, ca gândire, viziune şi expresie, cu o 
acută conştiinţă artistică, preocupat tot mai 
intens de autoreferenţialitate, aflat probabil la 
o răscruce a căutărilor, după traiectul 
entuziast din Prier şi cel dubitativ din Târziu 
înclinat. Un lucru e cert: Constantin Hrehor, 
în pofida viziunii sceptice din acest volum 
(somptuos ilustrat cu o grafică, aparţinând 
autorului, în măsură să sporească conotaţiile 


textelor cu noi valenţe, altminteri greu de 
întrevăzut) nu va abandona poesia şi nici nu va 
înceta să creadă, cu forţa-i expresivă şi 
fervoarea inspiraţiei care-i sunt caracteristice, 
în şansele şi virtuţile ci mântuitoare: „Nimic 
nu-i mai puternic în cale a năvălitorilor ca / 
zidul de manuscrise 44 , căci gravitatea cu care 
meditează asupra actului de creaţie poetică nu 
denotă decât o garanţie sigură că harul cu care 
a fost investit s-a dublat, iată, de o conştiinţa 
artistică pe deplin dobândită. Că această 
conştiinţa va evolua spre alte coordonate şi 
ipostaze e mai mult decât previzibil, dar faptul 
în sine s-a produs şi s-a făcut public prin 
intermediul acestor Ninsori providenţiale, care 
ne vorbesc, în registru tragic, despre 
fragilitatea poeticului întrupat în poesie, încât 
apelul „noii me tangere 44 apare pe 
de-a-ntregul justificat, ca un S.O.S., lansat în 
disperare de cauză, de un poet care 
navighează pe apele frământate ale acestui 
bulversat sfârşit de veac şi mileniu. 



Grafică: RUDOLF RYBICZKA 


Motiv pentru 
o gravură în lemn 

Mircea Streinul 

Trei sfinţi ierarhi, cu ochi domoli, 

albaştri poate; 

la stânga un zaraf ce banul îşi socoate. 
Deasupra, Duhul sfânt — hulub de aur, 
iar fondul: fund întins de verde plaur. 

ICONAR 


Critica literară despre d. MIRCEA STREINUL 

(Din voLI, „Prăvălia Diavolului , 1942, Bucureşti) 

„ ...în ultimul sau roman, „Drama casei Timotcu“, Mircea Streinul împlineşte o evoluţie şi un ciclu, care nu este numai al scriitorului, dar al unei întregi etape 
din evoluţia scrisului modern românesc. Am îndrăzni chiar să afirmăm că „Drama casei Timoteu 44 este singurul roman cu adevărat marc, de măsură şi ţinută 
mondială, pe care l-a dat România ultimilor 10-12 ani, şi care poate sta cu cinste alături de înaintaşi ca Liviu Rebreanu sau Mihail Sadoveanu, continuându-i cu 
vrednicie. 44 

Miron R. Paraschivescu (în „Evenimentul 44 ) 

„în proză anul 1941 a adus o consacrare prin romanul „Drama casei Timoteu 44 , semnat de Mircea Streinul. Criticile elogioase ce i s’au adus ca şi valoarea certă 

a romanului îl situiază pe autor drept unul din cei mai autorizaţi prozatori tineri şi cel mai de scamă prozator al Bucovinei. 44 

Dan Bălteanu (în „Universul 44 ) 

„ „Drama casei T imoteu 44 , romanul d-lui Mircea Streinul, cu rezervele făcute numai de unii critici, a fost socotită o carte excepţională şi subscriem pentru acest 
calificativ. 44 

Aurel Tita (în „Curentul 44 ) 

Cunoscut ca unul dintre cei mai valoroşi poeţi tineri, autor al mai multor culegeri de aleasă simţire şi viziune, ca: Zece cuvinte ale fericitului Francisc din Assisi, 
Bucolice, Ulisc reiterat, etc., d. Mircea Streinul a reuşit deopotrivă să se realizeze şi în proză. Opere ca Ion Aluion, Viaţa în pădure şi mai ales această Dramă a 
casei Timoteu sunt dintre cele mai bune ale genului. 

„Stilul lui Mircea Streinul este simplu şi curat, doar pe alocuri încărcat cu anumite preţiozisme livreşti şi romantice. Ele se acordă cu acţiunea povestită şi 
contribue să rotunjească imaginea acestei opere de merit. 44 

Ion Şlugariu (în „Meşterul Manole 44 ) 

„Domnul Mircea Streinul, acest cântăreţ al neuitatei Bucovine, este un mare scriitor. 44 

Virgil Carianopol (în „Gazeta Ţării 44 ) 

„Domnul Mircea Streinul a scris un roman cu ţărani, fapt ce ar părea imposibil după clasicele realizări ale maestrului Mihail Sadoveanu. Totuşi cartea aceasta 
reprezintă o importantă etapă în evoluţia romanului românesc. 44 

Al. Bîlciurcscu (în „Timpul 44 ) 

„Dintre poeţii bucovineni, desigur că Mircea Streinul rămâne cel mai reprezentativ. 44 

Ioan Ncgoiţcscu (în „Ţara 44 ) 

„tn aceste clipe înfrigurate când Bucovina redevine pământ românesc, este pentru noi nu numai o datorie, dar şi o plăcută coincidenţă, să ne ocupăm de opera 
unui tânăr scriitor bucovinean, care nc-a atras atenţia, în cursul anilor, cu pasionată stăruinţă; asupra unei surprinzătoare renaşteri literare a provinciei noastre 
nordice. Pe lângă meritele sale recunoscute, de poet fecund, d-lui Mircea Streinul îi revine, în cea mai bună parte, şi cealaltă recunoaştere, am putea spune chiar 
recunoştinţă, de animator al tinerei mişcări poetice arborosenc... 44 

Pompiliu Constantinescu (în „Vremea 44 ) 

„Şirele de faţă nu vor să fie mai mult decât un furnal de lectură 44 . Nici cronică, nici — mai cu seamă — critică literară. Critica literară îl va aşeza pe Mircea 
Streinul, cu cartea sa ultimă, acolo unde-i este locul: alăturea de puţinele, marile momente ale romanului modem românesc, lângă un Mihail Sadoveanu, Liviu 
Rebreanu, Matciu Ion Caragiale. 

Cât despre cronicar, el va însemna apariţia cărţii, cu judecăţi mai mult sau mai puţin temeinice, dar întotdeauna şi în primul rând informative, cu aceeaşi 
conştiinciozitate profesională în care este ţinut să vestească şi apariţia ultimului roman al d-lui Mihail Daia... 

Cele ce vroim noi să spunem aici nu atinge niciunul din aceste câmpuri de activitate; mult mai puţin, sau mult mai puţin analitice, judecăţile noastre vor să 
semnaleze apariţia acestei cărţi ca pe un fapt divers literar. Ca pe un fapt, — pur şi simplu. Nu c un biet calambur, dacă întâmplător cartea se şi cheamă „DRAMA 
< ASEI TIMOTEU* 4 . 

Dar această „dramă 44 , prin care cu osebire ne place să-l urmărim pe Mircea Streinul în plina şi bogata lui evoluţie, capătă într’adevăr proporţii universale. Şi 
literele româneşti cuceresc — astăzi, tocmai astăzi, — un rang nebănuit şi nou în literatura lumii. Pentru aceasta toate laudele i se cuvin Iui Mircea Streinul. 

Cu „Drama casei Timoteu 44 , el ne urcă în pridvor, ca să ne arate cât de bine, de larg şi cuprinzător se poate vedea şi de la noi peste mări şi ţări. Intrăm în lume. 
în lumea mare. în lumea pe care n’o vom cunoaşte niciodată cu adevărat, decât privind-o dela noi. Şi în măsura aceasta chiar, — integrându-ne ei. 

Mircea Streinul e un autor clasic. Un scriitor de măsură antică. în concepţie, ca şi în meşteşug. Eroii săi îl reprezintă până la o totală identificare. El trăieşte în 
ci, fiindcă i-a scos din el. El nu va putea spune, cum n’au putu-o face nici Eschil, nici Comeillc, nici Hugo, nici Dostoiewski, — nici Andre Malraux, care ne 
aminteşte acest lucru — el nu va putea spune, aşa dar, odată cu Flaubert, despre eroii săi: „Dacă e nevoie, îi voiu svârli pe toţi în aceeaşi mocirlă! 44 

Fiindcă eroii lui Mircea Streinul, ca şi ai giganţilor pe care-' numirăm mai sus, sunt purtătorii unor adevăruri pe care Mircea Streinul le-a crescut în el, Ie-a rupt 
din ci. Sunt, mai pe scurt, concretizarea, pe planuri multiple şi întretăiate, a unei conştiinţe ajunsă la o rotunjime, la o totalitate organică. 

Mircea Streinul nu este, însă, numai un marc poet, este şi un marc epic. Aceste idei fundamentale cresc în cartea sa, odată cu grânele, cu plozii, cu vitele, cu 
avuţiile măsurate în aur. E o savantă suită, nîlizicală, arhitectonică, toată această „dramă a casei Timoteu 44 . 

Şi când am afirmat că „Drama casei Timoteu 44 este o carte mondială, formulam, poate subconştient, adevărul prin care ea trece de hotarele lumii vcphi, ca să se 
întâlnească, odată mai mult, cu acea turburătoare dramă, care este „Electra 44 lui Eugen O’Ncill. 

Ar mai fi, poate, de arătat în ce măsură Mircea Streinul este un Dostoiewski român; în ce măsură stilul său — plin de minuni şi de gingaşe naivităţi — dovedeşte 
un epic de cea mai aleasă şi crudă tărie, însă nu e nevoie. Alţii, mai pricepuţi decât noi, o vor face. 

Dar însemnarea noastră, dacă nu vrea să fie o critică, nu tinde nici la o explozie de bucurie pentru cea mai mare carte a ultimilor ani. Ar fi prea puţin faţă cu 
ceeace ne-a dat Mircea Streinul. 

Cartea sa c tristă. E dureros de tristă, ca toate cărţile mari. Ea Iasă în gură un gust amar şi în ochi o culoare vânătă, de oţel, în ale căruia reflexe abia se alege, ca 
între ape, firul luminos, dar hotărât, a conştiinţei de sine, formulată, însfârşit, în întreaga ei plinătate, pe pământul şi în limba unei Românii, care de această unitate 
avea nevoie mai presus de orice. 44 

Miron R. Paraschivescu (în „Timpul 44 ) 

„în opera aceasta de rcplămădirc şi rcoglindirc a noii Bucovine, d. Mircea Streinul îşi are partea sa de contribuţie şi merit, atât prin bogăţia, cât şi prin calitatea 
manifestărilor sale poetice. 

„Drama casei Timoteu 44 se desfăşoară în umbra unei premise, sau unei teme, din prag formulată şi reapărând ici şi colo, din vârtejul episoadelor, încât singur 
instinctul epic al unui romancier de originalitatea şi intuiţiile d-lui Mircea Streinul putea să abată tot ceeace s’ar fi putut infiltra în textura intimă a naraţiunii şi i-ar 
fi putut diminua impulsul dramatic. 

Tot ceeace se va întâmpla în agitatul curs al romanului, şi nu odată evenimentele iau înfăţişarea unui adevărat galop al crimei şi al morţii, stă sub semnul 
prologului şi funebrelor lui sugestii. Inochcnt Timoteu ispăşeşte crima de a-şi fi omorît tatăl şi întreaga scenă de închisoare, dimpreună cu obsedantul peisagiu 
pluvial, cu jocul de umbre chinezeşti al actorilor, cu sgârcita mărturie a criminalului, în care c vorba, — scurtă lumină de fulger repede stinsă, — de o luptă cu 
diavolul, strecoară în sufletul cititorului o sensaţie tulbure, de taină sigilată, de misterioasă cutie a Pandoriei, din care se vor revărsa tot atâtea nefericiri. 

Destinul antic, care a urmărit pe Oedip şi pe atâţia eroi ai dramaturgiei helcnicc, e străbătut aici de un fulger de optimism, de înverşunată împotrivire, care va 
trebui până în cele din urmă să anuleze blestemul. Iată concepţia personală a romanului d-lui Mircea Streinul, iată viziunea şi sumbră, şi senină în acclaş timp, din 
Drama casei Timoteu şi care imprimă acestui roman un blazon de intensă majestate. Cu o imagină de circumstanţă —e ca şi cum la capătul atâtor suferinţi şi în 
decorul idilic dela Colonos, Oedip şi-ar fi recăpătat vederea. 44 

Perpessicius (în „Acţiunea 44 ) 

REVISTA REVISTELOR 


EXOD nr. 1; 2 

Societatea Culturală „Traian Chelariu 44 din 

Dărmăneşti-Suceava, care are menirea de a repune în valoare 
întreaga creaţie literară (lirica, proza, dramaturgia, eseurile 
filosofice şi jurnalul) a scriitorului TRAIAN CHELARIU 
(1906-1966), născut la Dărmăneşti, a scos suplimentul literar 
EXOD, numerele 1 şi 2. Bănuim că este unica societate culturală 
dintr-un centru rural din ţară care îşi editează articolele şi 
studiile de cultură şi literatură dedicate nu numai patronului, 
scriitorul Traian Chelariu, ci şi întregii spiritualităţi bucovinene. 
Titlul periodicului a fost preluat după volumul de debut omonim 
al lui Traian Chelariu EXOD, apărut în 1933, la Cernăuţi, şi care 
cuprinde peste 70 oe poezii. 

Din cele două numere se detaşează articolele şi studiile 
închinate scriitorului omagiat: „Traian Chelariu —reprezentant 
de seamă al Iconarilor 44 de V. Nicolaiciuc; „Traian Chelariu sau 
rafinamentul clasicist 4 de Adrian Dinu Rachieru: poezii inedite 
ale lui T. Chelariu: Bulboanele, Straiul; memorii semnate de 
lolanda FUipescu, prietena scriitorului şi trecută cu un an în 
urmă în eternitate; „Traian Chelariu de strajă la porţile 
Universităţii^ din Suceava 44 (consemnarea dezvelirii bustului 
scriitorului); interviuri despre personalitatea lui Traian Chelariu 
cu prof. dr. Grigore Bostan sau despre activitatea Centrului de 
studii „Bucovina “ din Rădăuţi cu prof. dr. Dimitrie Vatamaniuc; 
tableta „Salvaţiprin iubire 44 de Marcel Mureşeanu; documentare 
despre satele Dărmăneşti, Pătrăuţi, Dragomirna, Caşvana, 
Bălcăuţi, Calafindeşti, Negostina, etc. şi o evocare: „Magistrul 
meu de altădată 44 semnată de publicistul Kolea Kureliuk. Merită 
de amintit şi studiul „Românii bucovineni din Canada 44 semnat 
de prof. Mi hai Pînzaru. Ambele numere (nr. 1 de 8 pagini, nr.2 de 
12 pagini) sunt dense, cuprinzând articole elevate care aduc 
noutăţi culturale şi literare în peisajul actual al Bucovinei. Este 
un merit al unor oameni de suflet — prof. Victor Cozariuc, prof. 
Kolea Kureliuk şi prof. Vichentie Nicolaiciuc — care-şi dedică 
timp şi mijloace financiare, fără a fi profesionişti în ale 
publicisticii, pentru valorificarea moştenirii culturale 
bucovinene. Aceleaşi cuvinte de laudă se cuvin aduse şi 
editorului „Basarabia-Bucovina Press 44 din Rădăuţi care a 
sponsorizat tipărirea periodicelor. Este de aşteptat ca 
asemenea iniţiative şi entuziaşti să fie sprijiniţi cel puţin moral 
din partea oamenilor de cultură bucovineni. 


V.N. 


ANALELE 

BUCOVINEI ŞI BASARABIEI 

Publicaţie a Institutului Privat Bucovina-Busurubia din 

Rădăuţi, Secţiunea Istoria muzicii bucovinene , tom 2, 1995, 
ISSN: 1223-9569 

Volumul cuprinde sub titlul „Compozitori uitaţi. 
Coruri inedite" într-un număr de 150 pagini, în folio , sub 
redacţia lui Pavel Delion, partiturile muzicale a numeroşi 
compozitori bucovineni: Tudor Flondor, Adrian Forgaci, 
Eusebiu Mandicevschi, Ghcorghc Mandicevschi, Dionisie 
Para, Ciprian Porumbcscu, Constantin Şandru, Victor 
Vasilcscu, Mihai Verbovschi, Ilarion Vcrcnca, Isidor 
Vorobchievici, Alexandru Zavulovici. Selecţia antologică 
realizată de P.Delion, pe care noi am editat-o împreună cu 
Editura „Hypcrion" din Chişinău, acoperă un gol în 
domeniu. Recuperarea creaţiei muzicale a Bucovinei care 
îşi revendică un loc în istoria muzicii româneşti, constituie 
programul de lucru al colectivului Institutului pentru 
următorii cinci ani. 

. Următorul număr (lin Anale (Secţiunea Istoria muzicii 
bucovinene) va fi dedicat lui Tudor Flondor. 

ICONAR 


Bukovenskii Jurnal, 
nr. 3-4,1994 

(ISSN: 57707-1013-6) 

Începînd din 1991, Universitatea din Cernăuţi împreună cu 
alte societăţi cultural-literare editează revista cu titlul de mai sus. 
în colegiul de redacţie, printre alţii, sunt şi doi romanişti: 
profesorul Grigore Bostan, membru de onoare al Academiei 
Române, şi Olecsa Romaneţ. 

Numărul cuprinde poezie, proză şi traduceri din literatura 
italiană, evocări şi amintiri din istoria Bucovinei. 

în cuprinsul revistei semnează şi doi scriitori suceveni de 
limbă ucraineană, lurii Lucan şi llie Cojocar. Lui lurii Lucan i se 
tipăreşte fragmentul „Noapte fermecată 44 din romanul „Duelul 
neterminat 44 . Lui llie Cojocar îi apare eseul „Poezia sentimentală 
şi ‘Cititorul contemporan 44 , prezentat la omagierea scriitorului 
clasic ucrainean Silvestru laricevski, în mai 1993, la Şiret. 

Cele 170 de pagini ale periodicului sunt bogat ilustrate 
cuprinzînd o varietate de tematici. 

Pe când traduceri şi din literatura română? 


Vichentie Nicolaiciuc 











Bucovina: sfidare prin lacrimă 

(recenzie la volumul Bucovina - poeme , Chişinău, 1994, 
apărut sub egida Institutului Privat Bucovina-Basarabia, Rădăuţi) 


„Bucovina-blânda-lina-/ plânge Bucovina** este lormula de 
expresie a întregii culegeri de versuri „Bucovina**, apăruta recent la 
Editura U.S., cu concursul Editurii „Spafarii** (Rădăuţi). E vorba de o 
selecţie de poeme — fără pretenţia de antologic — cu tematica 
destinului istoric al „ţării fagilor** (Vasilc I Iuţan). Dacă c să mai 
credem vizionarilor secolului XIX, cea mai semnificativă din toate 
cărţile rămâne a fi totuşi aceea care poate servi drept document 
istoric.Taine afirma chiar că aceasta are şi cea mai mare valoare 
literară. Nu ne propunem să facem incursiuni în fondul 
cstctico-idcalic al plachetei în cauză, pentru a contesta sau a justifica 
teoria lui Taine. Cu atât mai mult cu cât prefaţatorul ei, poetul Lco 
Butnaru, ne anunţă de pe un teren defel neutru că „toate textele 
inserate aici, pe lângă valoare lor estetică, au şi o valoare 
documentar-istorică**. 

Semnificativă este, în primul rând, deschiderea culegerii cu 
poemul lui Mihai Emincscu „La Bucovina** şi închiderea (ca să 
respectăm cuvântul în opoziţie) cu „Doina** marelui nostru clasic. 
(„Doamne, fă să reînvie prin EI, / Prin steaua poetului / Ucisele 
noastre iubiri / Şi ncnuntitelc nunţi!* 4 , spune, undeva pe la mijlocul 
culegerii, fiul „Ţării de Sus“, poetul Vasile Lcviţchi.) Deci: „De la 
Nistru pân’ la Tisa / Tot românul plânsu-mi-s-a... 44 Invariabila 
constatare nu numai a volumaşului respectiv, dar şi a realităţii din 
care descinde glasul altui clasic — contemporan nouă — Nicolac 
Dabija: „Ne amintim mai des de sora noastră,/ răpită-n zi de pace, nu 
de luptă, / când sângeră toţi pomii sub fereastră, / când ni-i Moldova 
ca o hartă ruptă**. 

Din mesajul poemului din care-am citat mai sus ni se relevă 
spiritul unui neam, căruia i s-a luat totul, cu excepţia dreptului la 
„plânsei**. Chiar şi enunţul „Dar nu-i pierdut nimica întru totul** îl 
sesizăm printre lacrimi. Astfel încât poetul se vede, într-un anturaj 
baladesc, pe un vârf de munte, lângă fraţii săi de condei (Zcgrea şi 



Tărâţeanu) bocind „de stârpea românească / a locurilor astea ca o 
rană**, bocind muţeşte, în limbile bucovineană şi moldovenească. Un 
refugiu pentru moment dintre rândurile cclora cărora n-a fost în stare 
să Ic impună viziunea, cărora n-a fost în stare să le schimbe nedreapta 
realitate? Misiune, de altfel, pe care şi-o arogă poeţii încă de la antica 
lor origine, (apt pentru care Platon i-a declarat antistatali... 



Culegerea de versuri „Bucovina** sfidează stalul în care plâng 
poeţii. Sfidează realitatea în care un popor s-a văzut divizat sub 
puterea mai multor state. Sfidează până şi ...plânsul ...prin atâta plâns: 
„ — Bat copitele nătânge / — Bucovina plânge 44 (Gcorgc Vocvidca); 
„Sub Carpaţii sfinţi de Bucovina / Plânsul ni-i botez şi ţinlirim 44 (Ilic 
Tudor Zcgrea); „Aceleaşi râuri plâng şi-acum înstrăinarea noastră* 4 
(Vasilc I-Iuţan) ctc. 

De o incontestabilă valoare istorică — pe lângă poemele 
contemporanilor noştri — sunt atăt selecţiile din revistele „Junimea 
literară* 4 (Cernăuţi, 1910), „Curentul** (Bucureşti, 1940), „Bucovina 
literară** (nr. 63,1943), cât şi cele din voiumelc semnate de V. I Iuţan 
şi E. Ar. Zaharia Ia începutul acestui — încă — secol. în ele se fac 
trimiteri la trecutul glorios (de menţionat în acest context poezia lui 
Gcorge Vocvidca dedicată eliberării Bucovinei de către Mareşalul 
Ion Antoncscu), la Ştcfan-Voicvodul, la Codrii Cosminului, la 
pământul în care odihnesc strămoşii adevăraţilor iui stăpâni. O sursă 
documentară c şi poemul „La Fântâna Albă**, semnat de Ion 
Popescu-Sirctcanu, în care este evocat masacrul de la 1 aprilie 1941, 
de lângă graniţa trasată, la 28 iunie 1940, în preajma satului Fântâna 
Albă, aflat sub ocupaţia celor „cu stele roşii pe chipie 4 *. 

Versurile „Bucovina-blânda-lina- / plânge Bucovina** şi 
„mâine-mâinc păgâne — / Până mâine — până mâine — plânge 
Bucovina* 4 % (Gcorgc Voicvidca) nu sunt doar un exerciţiu 
instrumental — procedeu al simbolismului —, nu sunt defel nişte... 
„stafii fără trup* 4 , cum ar fi zis Tilu Maiorescu. 

Silvia CALOIAN 

„Literatura şi Arta", Chişinău, nr. 20 (2544), 13 mai 1994 

